open-index/open-wikipedia-markdown huggingface dataset:
省躬草堂

**省躬草堂**係香港新界大埔區歷史最悠久嘅道堂，喺大埔舊墟汀角路。省躬草堂喺1936年起，供奉廣成子同喺區裏面贈醫施藥。1990年，省躬草堂照舊貌重建過。

## 史
草堂喺清末甲午年間（1894年）創辦，當年因為廣州鼠疫横行，染病嘅人非常多，道教神仙廣成子大發慈悲，降臨救世，指示救災方法同醫病嘅仙方。當時在任番禺縣令嘅杜友白為咗感謝廣成子降臨解救疫情嘅恩澤，就喺縣署旁邊（而家嘅廣州德政北路）撥地起堂供奉，批准信徒用扶乩嘅方式求符求藥，幫人醫病。1926年11月，廣成子再降臨賜示將有翻天嘅事變，應迅速去揾水陸相連嘅桃源之地去起「省躬草堂廣成宮」。眾弟子於是買咗香港大埔舊墟汀角路嘅一塊地，起咗廣成宮。

## 參考
*省躬草堂在出入世之間
春風亭

**春風亭**，香港一亭，喺牛坳山腰處，上八仙嶺仙姑峰山徑會經過。係為咗紀念1996年2月10號八仙嶺山火中捨己救人嘅兩位老師（周志齊老師同王秀媚老師）而起。「春風亭」一名，喻意教育深恩，作育萬物。

春風亭喺1996年3月12號下晝由港督彭定康主持揭幕儀式。

春風亭嘅橫匾上面嘅「春風亭」三個字係國畫大師方召麐（時任布政司陳方安生阿媽）嘅書法作品，春風亭裏面鑲咗三塊碑刻，當中有港督揭幕紀念碑，兩邊分別係由當時嘅教育署署長余黎青萍寫嘅中英對照碑記，陳述事件嘅始末，亭前面種咗兩樖羅漢松，紀念兩位老師捨己救人嘅崇高精神。

春風亭喺八仙嶺郊野公園裏面嘅八仙嶺自然教育徑第二站，由入口引水道石級向上行就去得到。春風亭背靠八仙嶺連峰，面向船灣淡水湖。

## 出面網頁
*春風亭落成有感
*春風亭
屯門善慶洞

**屯門善慶洞**（），又叫「善慶古洞」，係由香港道德會（Hong Kong Society for the Promotion of Virtue）營運嘅道教寺廟，喺香港新界屯門區屯發路11號（青山公路廿咪），近住屯門市中心。

## 建築
* 大門牌樓：霍宗傑喺2001年（辛巳）春季題嘅橫額：「香港道德會」。趙聿修題嘅對聯：「善果宜修真福地，慶雲常護小方壺。」
* 孔子雕像
* 福德祠：供奉土地神嘅雕像，對聯：「公享年高稱福德，地雲靈應集千祥。」
* 善慶亭：對聯一：「善根修植環瑯地，慶會聯編道德林。」對聯二：「世事靜觀知曲折，人生甘苦見真情。」
* 2010年（庚寅]）修建嘅「道德徑」：對聯：「道貫千秋唯正氣，德孚萬物利民生。」
* 道德亭：對聯一：「道德亭中參佛偈，乾坤園內悟禪機。」對聯二：「明月一亭依綠水，斜陽半壁對青山。」
* 供奉觀世音菩薩雕像嘅池塘
* 善慶洞主殿：對聯：「善積慶餘皆大歡喜，洞天福地作如是觀。」

## 相

File:Main Gate of Tuen Mun Sin Hing Tung.JPG |thumb|300px|屯門善慶洞嘅山門
File:Earth Altar at Tuen Mun Sin Hing Tung.JPG |thumb|300px|屯門善慶洞嘅福德祠
File:Happy Pavilion at Tuen Mun Sin Hing Tung.JPG |thumb|300px|屯門善慶洞嘅善慶亭
File:Virtue Pavilion at Tuen Mun Sin Hing Tung.JPG |thumb|300px|屯門善慶洞嘅道德亭
File:Virtue Path at Tuen Mun Sin Hing Tung.JPG |thumb|300px|屯門善慶洞嘅道德徑
File:Avalokiteśvara Status at Tuen Mun Sin Hing Tung.JPG |thumb|300px|屯門善慶洞供奉嘅觀世音菩薩雕像
File:Garden at Tuen Mun Sin Hing Tung.JPG|thumb|300px|屯門善慶洞嘅花園
File:Main Hall of Tuen Mun Sin Hing Tung.JPG|thumb|300px|屯門善慶洞嘅主殿


## 服務
* 骨灰靈龕、長生祿位。
* 免費中醫診所：每日上晝9點至下晝1點、下晝2點至下晝5點、星期日同假期停止開放。

## 廟宇開放時間
每日上晝9點至下晝5點

## 出面網頁
*屯門善慶洞
*康樂及文化事務署轄下古物古蹟辦事處：香港道德會福慶堂
門珠

**門珠**，門上開關，珠形，靠近門鎖。門內藏門鬼，閂實度門。扭郁門珠，會收起門鬼，門可打開。有啲門珠更複雜，有掣同鎖匙，鎖得死道門。門珠有其他寫法，如**門球**、**門旋**、**門鈕**。
門球 (搞清楚)

**門球**，唐字，可指：

* 門球，運動一種。
* 盲人門球，盲人參加嘅運動一種。
* 門珠，門上有珠形開關。
棉衲

**棉衲**，唐人外衣一種，夾棉嘅納，用來保暖。中國北方叫做**棉襖**。多數以傳統暗花布做，舊日藍色同啡色為主，今下種種色彩都有。貴價啲會用絲棉。
盲人門球

**盲人門球**（）係一項畀盲人參加嘅球類運動同傷殘奧林匹克運動會比賽項目。每場賽事由三位運動員組成一隊出賽，球員要根據個波發出嘅聲音判斷個波嘅方向同速度，盡量阻止對手得分，喺20分鐘之內攞到最多分嗰隊就贏。

## 歷史
盲人門球1946年起源於德國同奧地利。早期嘅盲人門球運動以康復娛樂為目的，為盲人發明嘅一種集體遊戲活動，由於呢項球類活動容易進行，加上器材簡單，成為一項喺歐美流行嘅活動
。

## 規則
一場盲人門球比賽由兩隊對賽，每隊由六人組成，一定要係盲人，並只有三位球員上場。而喺一場比賽裏面，每隊只有三次更換球員嘅機會（加時賽有1次機會）。由於國際殘疾人奧林匹克委會對於盲人門球並冇嚴格嘅分類，所以，運動員需要戴上紗布眼罩同遮光眼鏡，運動員需要靠住個波發出嘅聲音感覺波嘅來勢同方向。

賽事全長20分鐘，分為上、下半場，每半場都係10分鐘。喺呢20分鐘裏面，球員喺攻門嗰陣要以投擲嘅方式將個波轆到對方嘅龍門度，攻入一球得一分，較高分嗰一隊就為之贏，若果雙方喺20分鐘之內未能分出勝負，就要進行上、下半場各3分鐘嘅加時賽，首先得分嗰隊就贏，如果雙方仍然打和，就進行類似足球賽事嘅互射定點球決勝負。

### 犯規
以下係盲人門球比賽嘅犯規行為。通常嚴重性較低嘅犯規會判罸定點球，犯規嗰隊要將發球權交畀對方。呢個時候，雙方只有一人可以喺比賽場地裏面﹕

#短球﹕攻方運動員未能將個波球轆到對方區域
#高球﹕攻方運動員喺發球嗰陣將個波拋到半空
#第三次發球﹕一位球員只能夠喺半場裏面發球兩次，第三次就犯規
#非法防守﹕一方球員去咗對方範圍，都係違規行為
#掂眼罩﹕運動員喺未經裁判同意之下掂眼罩

## 場地同器材
盲人門球嘅比賽場地係長18米、闊9米嘅室內硬地球場，每個半場由底線開始分為防守區、落地區同中立區三個部分，個波若果喺落地區仍然停留喺半空就屬於長球犯規。

盲人門球嘅龍門闊9米，高1.3米、門柱直徑0.15米，龍門下面嘅白線係球門線，若果個波過咗球門線就為之入咗一球。比賽用嘅波入面會有啷啷令佢發出響聲、重1250克、周長76厘米嘅橡膠波，波上面有8個1厘米嘅竉仔。

## 參考
馬屎洲特別地區

**馬屎洲特別地區**係香港一個特別地區，喺新界大埔區馬屎洲一帶，佔地61公頃。呢個自然護理區喺1999年4月9號劃定，係香港第四個特別地區。

馬屎洲特別地區由馬屎洲、丫洲、洋洲同一個離鹽田仔東北一百米俗稱烏浪頭嘅島仔組成。特別地區裏面嘅岩石，被認為係香港而家最古老嘅岩石，形成時間可追溯到二疊紀同侏羅紀時期。特別地區裏面設有自然教育徑，畀遊人感受吓遠古時期香港嘅地貌。

## 岩石群

File:馬屎州岩石.jpg
File:馬屎州岩石1.jpg
File:馬屎州岩石2.jpg
File:馬屎州岩石3.jpg
File:馬屎州岩石4.jpg
File:馬屎州岩6.jpg


## 參考

## 出面網頁

*馬屎洲特別地區
荔枝窩特別地區

**荔枝窩特別地區**係香港一個特別地區，喺新界大埔區荔枝窩，佔地1公頃。呢個自然護理區喺2005年3月15號劃定，係香港第十六個特別地區。

荔枝窩特別地區喺船灣郊野公園隔籬。特別地區裏面係一個風水林（客家人嘅文化遺產，係荔枝窩嘅客家村民種植），記錄咗超過100種植物，包括有青籐公同金葉樹等罕見品種，重有幾樖古老嘅大樹，形態獨特有趣，例如一樖叫「空心樹」嘅秋楓已經被蛀空而剩低嘅外殼。另有一樖叫「五指樟」係生有多條分枝嘅大樟樹，具有保育價值。


File:HK_LCWSA_FiveFingeredCamphorTree.JPG|五指樟
File:HK_LCWSA_HollowTre.JPG|空心樹
File:HK_LCWSA_DominantBanyan.JPG|絞殺榕


## 參考
*

## 出面網頁
*荔枝窩相片集
*荔枝窩特別地區
蕉坑特別地區

**蕉坑特別地區**係香港一個特別地區，喺新界西貢區蕉坑，佔地24公頃。呢個自然護理區喺1987年12月18號劃定，係香港第三個特別地區。

蕉坑特別地區裏面設有獅子會自然教育中心，重有田園同多個主題展覽館，用嚟推廣自然保育，同時係熱門嘅婚禮影相地點。區裏面亦設有一條長1公里嘅自然教育徑，可連接山路前去麻藍笏。

## 相

File:Lions Natural Education Centre 05.jpg|獅子會自然教育中心
File:Lions Natural Education Centre 01.jpg|中草藥園
File:Lions Natural Education Centre 02.jpg|木橋
File:Lions Natural Education Centre 03.jpg|農田
File:TsiuHang3.jpg|涼亭同稻草人
File:TsiuHang1.jpg|畀青娃同蜻蜓棲息嘅生態池


## 參考
*
齊秦 (舞蹈家)

**齊秦**（；；；）係中國大陸嘅女舞蹈家，內蒙古包頭固陽縣人。曾經喺2017年初攞過中國舞蹈荷花獎同埋華北五省市舞蹈大獎嘅金獎而出道。

佢出道無耐，喺同年7月因患咗佔位性脊椎病變而入院查到胸椎以下完全癱瘓，直到2018年2月26號因肺部感染導致多功能器官衰竭死咗，終年18歲。

## 參考資料

秦
類:內蒙古人
類:中國舞者
霓裳魅影

《**霓裳魅影**》（***Phantom Thread***）係一部2017年嘅美國愛情歷史時代電影，由保羅·湯瑪斯·安達臣執導。主演係丹尼爾戴路易斯，呢套戲係佢退休前最後一部演出嘅電影。

## 演員
* 丹尼爾戴路易斯 飾 Reynolds Woodcock
* Lesley Manville 飾 Cyril Woodcock
* Vicky Krieps 飾 Alma Elson
* Camilla Rutherford 飾 Johanna
* Gina McKee 飾 伯爵夫人Henrietta Harding
東莞大道

**東莞大道**（），係廣東省東莞市嘅一條幹線，長9.938公里，起條路使咗3.4億人民幣，喺2001年9月28號通車。

## 史
*2003年1月28號晚，一架油罐車喺東莞大道新城市中心路段起火爆炸，司機棄車逃去，事件令莞深高速公路封咗幾個鐘，冇造成傷亡。

## 概覽
東莞大道係南北走向，南面起點係由廣深高速公路厚街鎮石鼓立交，北面去到旗峰路同東城中路平交路口，旗峰公園左近，貫穿咗東莞東部新城市中心區。

### 分區
東莞大道有12條行車線，包括：
*八條主車道（每方向四線行車，有啲地方更加有五線行車）
*兩條輔助道路（位於主車道兩邊，每方向兩線行車，畀巴士同摩托車用）

此外，路面亦都有兩條人行道同五條綠化帶，最闊嘅地方去到189米。

### 沿路途經嘅建築物同地點
*黃旗新村
*黃旗工業區
*第一國際
*火煉樹、怡豐都市廣場
*東莞市商業中心
*東莞市中心區醫院
*東莞國際會展中心
*中信東泰花園
*親親庭院
*新中銀花園
*西平變電站
*麻嶺
*東莞五金機電廣場

## 交匯嘅道路
*簪花路
*鴻福路／鴻福東路
*三元路／長泰路
*元美中路
*新中路
*綠色路
*環城路
*鑫利路
騙海豪情

《**騙海豪情**》（***American Hustle***）係一部2013年嘅美國黑色幽默犯罪電影，由大衛奧羅素執導，故事靈感嚟自1970年代尾同1980年代早期嘅FBI行動。主演係基斯頓比爾、愛美雅當絲、謝洛美維拿、珍妮花羅倫絲、畢列谷巴。

## 演員
* 基斯頓比爾 飾 Irving Rosenfeld
* 愛美雅當絲 飾 Sydney Prosser
* 畢列谷巴 飾 Richie DiMaso
* 珍妮花羅倫絲 飾 Rosalyn Rosenfeld
* 謝洛美維拿 飾 Mayor Carmine Polito
* 羅拔迪尼路 飾 Victor Tellegio
浮生路

《**浮生路**》（***Revolutionary Road***）係一部2008年英美合拍嘅愛情電影，由森文迪斯執導，改編嘅1961年英文同名小說《**》。主演係里安納度狄卡比奧、琦溫斯莉、嘉菲比絲，套戲係佢哋三個人繼《鐵達尼號》之後第二次一齊演出嘅電影。

## 演員
* 里安納度狄卡比奧 飾 Frank Wheeler
* 琦溫斯莉 飾 April Wheeler
* 米高沙朗 飾 John Givings, Jr.
* Kathryn Hahn 飾 Milly Campbell
* David Harbour 飾 Shep Campbell
* 嘉菲比絲 飾 Helen Givings
大埔瞭望台

**大埔瞭望台**（Tai Po Lookout）喺香港新界大埔滘瞭望里11號，喺1900年代頭起，喺1985年被古物古蹟辦事處評為二級歷史建築，到咗2009年12月18號改評為香港一級歷史建築。

## 史
大埔瞭望台喺大埔滘一個小山崗上面，眺望吐露港，風景優美。1904年，曾經做過香港工務局嘅英國土木工程師傑斯（Lawrence Gibbs）睇中咗當地嘅優美風景，買入呢塊地皮用嚟自住，重親自設計去起自己嘅屋企。1929年，瞭望台賣咗畀Herbert Austin Rogers。1933年瞭望台再被賣畀助理律政司傅瑞憲（John Alexander Fraser），日治期間，傅瑞憲被日軍囚禁重死喺赤柱拘留營裏面，而瞭望台就俾日軍徵用嚟嚴刑拷問啲囚犯。1947年，瞭望台由政府買入，改做政府官員嘅官邸。1996年，政府將瞭望台租畀愛滋寧養服務協會做末期愛滋病患者療養所。2000年後由政府產業署租出作住宅用途。

## 建築
瞭望台係一座單層平頂殖民地建築，起咗拱柱陽廊以適應香港濕熱嘅天氣。建築物最突出嘅係圓柱形瞭望塔，塔嘅外牆有多個長方形窿，用以俯瞰大埔區同大埔海嘅形勢。瞭望塔亦係一個水塔，儲存由山澗流落嚟嘅水作食水之用。

## 參考

## 出面網頁
*大埔瞭望台
玄關二帝廟

**玄關二帝廟**或叫**關帝廟**，喺香港新界元朗舊墟長盛街嘅盡頭，幾時起已無從考究，估計係喺18世紀，廟裏面供奉玄天上帝同關帝，係香港一級歷史建築。

二帝廟係二合院式設計，一般廟宇門口嘅牌扁都係橫放嘅，而「二帝廟」就用豎直嘅形式，只有皇帝御賜嘅先至有。此外，供壇同跪墊中間，放咗一個小石鼎畀善信敬酒之用。二帝廟裏面有好多有價值嘅文物，包括由佛山隆盛爐鑄造，上面刻咗「康熙甲午年」（1714年）嘅銅鐘同重二百八十斤，上面刻咗「乾隆十三年」（1748年）嘅聚寶爐，從銘文可以見到只有蔡、王等姓捐獻，錦田鄧氏就無捐獻，可見西邊圍係由鄧氏以外雜姓開拓同居住，而家就姓林嘅居多，二帝廟由西邊圍打理。

## 參考
* 《新界宗族文化之旅》，嚴瑞源編著，萬里書店，ISBN：962 14 2936 6

## 出面網頁
*二帝廟（玄關二帝廟）

類:元朗舊墟
善述書室

**善述書室**喺香港新界粉嶺龍躍頭新屋村裏面，係龍躍頭鄧族祀奉祖先嘅家祠，亦用作教育族中子弟，單以清代科舉，龍躍頭曾經出過三個貢生，十一個例貢生同一個武舉人。善述書室係私人物業，並唔開放畀公眾參觀。書室已被評為一級歷史建築。

## 史
善述書室喺清道光二十年（1840年）起，用嚟祀奉鄧氏十九世祖鄧雲階嘅靈位。喺第二次大戰之前，書室曾經做教學用途，直到1938年先至結束。戰後就改做幼稚園校舍。而家善述書室只係有時用作族人嘅宴會。

## 結構
善述書室係傳統兩進式家祠，庭院兩邊設有走廊，廚房同門廳相連，門外有禾坪。善述書室曾經存有古代嘅刀、劍、戟、弓同箭等武器，畀子弟習武之用。

## 參考
* 《新界宗族文化之旅》，嚴瑞源編著，萬里書店，ISBN：962-14-2936-6

## 出面網頁
* 古物古蹟辦事處：善述書室

類:龍躍頭
白沙澳何氏舊居

**何氏舊居**喺香港大埔區西貢北白沙澳，係何氏族人喺1911至1915年間起嘅大宅。何氏舊居嘅門樓、更樓、廂房、何氏祠堂同其兩邊嘅廂房喺2010年11月10號獲確認係一級歷史建築。

## 史
白沙澳面向海下灣，係一條古老村莊。何氏舊居主人何氏兄弟約喺19世紀尾喺英國輪船上面擔任海員工頭同燒火，之後開設薦人館，介紹上船上工作，因為咁而積聚財富，重喺原居地起大宅同祠堂，代替原先細小殘破嘅舊居。直到1929或1930年，大宅更樓嘅底層一直作教學之用。日佔時期大宅曾經被日軍佔據。1970年代尾，大部分何氏族人移民海外，大宅因而空置。自從1980年代中開始，大宅就租畀外國人住。但直到今日，何氏家族仍然會喺重陽節時返去祠堂拜祭祖先。

## 參考

## 出面網頁
*白沙澳何氏舊居

類:香港一級歷史建築
類:西貢北
雲圖

《**雲圖**》（***Cloud Atlas***）係一部2012年德國、美國合拍嘅史詩式科幻電影，由華高斯基姐妹同埋湯泰華執導、改編嘅2004年英文同名小說《**》。

## 演員
冰之驕女

《**冰之驕女**》（***I, Tonya***）係一部2017年嘅美國傳記電影，由Craig Gillespie執導。主演係瑪歌羅比。

## 演員
* 瑪歌羅比 飾  
* Sebastian Stan 飾 Jeff Gillooly
* Allison Janney 飾 LaVona Fay Golden
* Julianne Nicholson 飾 Diane Rawlinson
* Caitlin Carver 飾
彭氏宗祠 (粉嶺圍)

**彭氏宗祠**喺香港新界北區粉嶺粉嶺圍北便村，係新界五大家族彭氏嘅家族祠堂，每年嘅二月初二，彭氏族人都會喺宗祠裏面舉行春祭盛典，拜祭歷代祖先。由1979年開始，彭氏宗祠裏面嘅部分地方改咗做粉嶺幼稚園，畀村裏面嘅年幼子弟提供學前教育，到近年粉嶺幼稚園先至關閉。 

## 史
彭氏宗祠初喺明朝萬曆初年（1573年）喺北圍裏面起。到咗清朝道光年間，國學士彭步進見宗祠日久失修，喺道光廿六年（1846年）委託風水先生擇咗吉日，將宗祠搬去北便村而家嘅地址。彭氏宗祠曾經喺光緒十年（1884年）重修，後來又喺1979年重新粉飾。

## 結構
彭氏宗祠係兩進式建築物，規模雖然細過其他新界五大族圍村嘅家祠，但係建築相當精美，大門左右掛咗楹聯：「商賢世澤 宋史家聲」，正廳就有一座壁龕，分上下一共七層，供奉粉嶺村始祖彭桂以下16世88個祖先嘅神位，正廳右邊供奉「烈子靈牌」，村民叫做「英雄陣」，用嚟紀念為村做事而犧牲同有貢獻嘅族人。中間係天階，兩邊係廂房同走廊，有斗拱木刻、屋脊上面有「鯉躍龍門」雕飾、花崗石樑柱、陶塑人物、精緻嘅壁畫。彭氏宗祠已被評為一級歷史建築受到法例嘅保護。


File:PangAncestralHall_FrontDoor.jpg|正門
File:PangAncestralHall_Lock.jpg|鋪首
File:PangAncestralHall_WoodBracket.jpg|斗拱
File:PangAncestralHall_Woodcarving.jpg|木刻


## 出面網頁
*彭氏宗祠（粉嶺圍）
同益棧

**同益棧**係香港唯一而家重存在嘅清代客棧，喺新界元朗元朗舊墟利益街20號A同21號，佢起嘅年份無從稽考，但相信喺英國接管新界嘅1899年之前起，已超過110年歷史。建築別具特色，見證住時代嘅變遷，已被古物古蹟辦事處評為一級歷史建築。

1699年，鄧氏鄧文蔚建立咗元朗舊墟，為新界西北地區嘅居民提供買賣農作物同日常生活必須品嘅地方，之後幾百年嚟元朗舊墟都車水馬龍，商業活動繁盛，墟裏面聚集咗唔少商店、客棧、民居同廟宇，同益棧係專門招待喺墟日期間嚟自各鄉嘅商旅旅館。1899年英國接管新界之前，區裏面叫做太平公局嘅抗英組織成員亦曾經住過。同一街道嘅另一楝建築物，係晉源押，1910年起，至今已有百幾年歷史，係全港第一間押店，同益棧同晉源押係舊墟裏面兩間最具歷史價值嘅商業建築。1915年成立咗元朗新墟，舊墟就逐漸衰落，同益棧亦變咗做住宅。

同益棧樓高兩層，用青磚砌成，並以堅固嘅花崗岩做基石。外形古色古香，石牆上面雕刻咗雀鳥圖案，正門上面嘅大招牌雕上同益棧三個字。

## 參考
*Antiquities and Monuments Office (2009).*Brief Information on Proposed Grade I Items*.P.13-14. 
https://web.archive.org/web/20120321222912/http://www.amo.gov.hk/form/Brief_Information_on_proposed_Grade_I_Items.pdf

## 出面網頁
*同益棧

類:元朗舊墟
南九龍裁判法院

**南九龍裁判法院**，以前叫**九龍巡理府**、**南九龍裁判司署**，係香港一間已經停止運作嘅裁判法院，喺九龍油麻地加士居道36-38號，旁邊喺循道衛理聯合教會九龍堂。

## 史
南九龍裁判法院由兩座大樓組成，分別係喺1936年起好、樓高3層嘅舊翼（即而家嘅土地審裁處），同喺1970年代起好、樓高5層嘅新翼（即而家嘅勞資審裁處）。其中舊翼嗰時叫做九龍巡理府。1941年12月25號，駐港英軍喺香港保衛戰戰敗，香港就進入日治時期，大樓被佔領，香港嘅日本皇軍用嚟做辦公室，日本投降之後，法院大樓就恢復原本嘅用途。

舊翼起喺山坡上面，二樓同三樓有希臘多利克式嘅大石柱，並設有露天游廊，而底層就用花崗石砌疊而成。

2000年7月1號，南九龍裁判法院正式停止運作，當時法院設有3個法庭，每年處理大約35,000宗（1998同1999年嘅數字）案件。而舊翼喺1987年已經停用，之後一度係法庭文件貯存嘅地方。香港司法機構曾經考慮將勞資審裁處搬去法院嘅舊翼，但係最後改為提供畀土地審裁處辦公之用。而新翼就做勞資審裁處。

## 相

File:South Kowloon Magistracy01.jpg|南九龍裁判法院舊翼
File:HK_SouthKowloonMagistracy_LandsTribunal.jpg|舊翼現時用作土地審裁處
File:HK_SouthKowloonMagistracy_Base.jpg|舊翼嘅花崗石底層
File:HK_SouthKowloonMagistracy_Pillar.jpg|舊翼嘅愛奧尼柱式石柱柱頭


File:Labour Tribunal.JPG|南九龍裁判法院新翼
File:Labour Tribunal(2).JPG|新翼現時用作勞資審裁處
File:Lands Tribunal and Labour Tribunal.JPG|去土地審裁處同勞資審裁處嘅方向


## 參考

## 出面網頁
*南九龍裁判法院
攻殼機動隊 (美國電影)

《**攻殼機動隊**》（***Ghost in the Shell***）係一部2017年嘅美國科幻動作電影，由路柏山達斯執導，改編士郎正宗嘅日本同名漫畫《攻殼機動隊》。主演係施嘉莉祖安遜、北野武、米高彼特、Pilou Asbæk、茱麗葉庇洛仙。

## 演員
* 施嘉莉祖安遜 飾 少佐Mira Killian / 草薙素子
* 北野武 飾 荒卷大輔
* 米高彼特 飾 九世英雄
* Pilou Asbæk 飾 巴特
* 茱麗葉庇洛仙 飾 Dr. Ouelet
單轆平衡車

係一種用電池驅動、前後平衡能力嘅個人機動傳輸設備，睇落係似傳統嘅人力單轆車咁樣。佢細分成兩種：有座位同埋冇座位。

## 發展史
### 早期實驗
最早嘅帶電單轆車喺1869年由理察·C·海明負責整出嚟，嗰時凈整咗個靠手嚟控制嘅版，而踏板控制功能直到1885年先至加。雖然喺1930年代，已經有好多唔同品種嘅電動單轆車，但凈喺非商業範圍用。直到1964年，整咗部帶有個人駕駛功能嘅單轆車，重申請埋專利。但嗰時產品重喺實驗階段，一直重未商業化，直到1989年搞掂佢嘅測試實驗為止。

### 正式商業化
2003年，總部喺加拿大嘅Bombardier公司宣佈咗佢發佈嘅機動車產品——Embrio，令單轆車正式踏入商業化。重喺2004年由加拿大電腦家——特利弗·布萊威爾根據電動平衡車嘅原理整咗單轆車出嚟。而第一個商業化嘅單轆車產品喺2008年由美國嘅Focus Designs發佈。不過佢啲特色雖然係電動化產品，但同舊時嘅單轆車一樣，都係多咗個座墊同座柄。

2011年2月，美籍華人科學家——設計兼發佈咗單轆車嘅新產品，特色係少咗個座墊同座柄。陳星設計嘅產品出街一個月之後俾Simeray兄弟發佈咗佢嘅授權協議，隨後單轆車喺好多地方流行。

## 原理
喺動態穩定嘅基本原理上，用內置傳感器嚟判斷家陣嘅車身狀態，通過控制器快速計到啱嘅指令嚟驅動電機運動而達到平衡效果。成部嘢主要靠對腳嚟控制向前定向後行、轉彎啲嘢。內部機械裝置主要用加速規同陀螺儀控制為主。

技術夠好嘅人，可以連車跳起，例如車路跳上去行人徑。

## 參考

## 睇埋

*電動踏板車
*電動滑板車
盜火線

《**盜火線**》（）係一部1995年嘅美國犯罪電影，由米高曼執導。主演係羅拔迪尼路、阿爾柏仙奴、韋基馬。

## 演員
* 阿爾柏仙奴 飾 Lt. Vincent Hanna
* 羅拔迪尼路 飾 Neil McCauley
* 韋基馬 飾 Chris Shiherlis
* 莊威 飾 Nate
* 湯西斯摩亞 飾 Michael Cheritto
* Diane Venora 飾 Justine Hanna
* 艾美·布倫尼曼 飾 Eady
* 艾殊利·朱迪 飾 Charlene Shiherlis
* 麥凱泰·威廉森 飾 Sgt. Drucker
* 韋斯·斯塔蒂 飾 Det. Cassals
* 泰德·李凡 飾 Det. Bosko
* 丹尼斯·赫柏特 飾 Donald Breedan
* 威廉·菲德內爾 飾 Roger Van Zant
* 妮妲莉寶雯 飾 Lauren Gustafson
* 漢克·阿扎里亞 飾 Alan Marciano
* 丹尼·泰豪 飾 Trejo
強戰世界

《**強戰世界**》（***War of the Worlds***）係一部2005年嘅美國科幻電影，由史提芬史匹堡執導，粗略改編H.G.威爾斯嘅英文同名小說《**》。主演係湯告魯斯、狄高達芬寧、Justin Chatwin、Miranda Otto，加上摩根費曼負責旁白。

## 演員
* 湯告魯斯 飾 Ray Ferrier
* 狄高達芬寧 飾 Rachel Ferrier
* Justin Chatwin 飾 Robbie Ferrier
* Miranda Otto 飾 Mary Ann Ferrier
* 摩根費曼 飾 旁白（聲演）
超能風暴

《**超能風暴**》（***Push***）係一部2009年嘅美國超級英雄驚慄電影，由做導演。主演係基斯伊雲斯、狄高達芬寧、、。套戲講一班有超能力嘅人集合一齊，打敗一個用危險藥品嚟增強能力嘅政府機構，而個機構想創造一支超級士兵軍隊。

## 演員

* 基斯伊雲斯 飾演 Nick Gant
**  飾演 後生嘅Nick
* 狄高達芬寧 飾演 Cassie Holmes
*  飾演 Kira Hudson / Hollis
*  飾演 探員Henry Carver
*  飾演 Jonah Gant
* 溫明娜 飾演 Emily Wu
*  飾演 Hook Waters
*  飾演 Pinky Stein
*  飾演 探員Mack
*  飾演 探員Holden
*  飾演 Victor Budarin
*  飾演 Teresa Stowe
* Paul Che 飾演 Wo Chiang
*  飾演 Pop Girl
* 馮志坤同埋向佐 飾演 Pop Boys
*  飾演 Pop Father
同行殺機

《**同行殺機**》（***Collateral***）嘅一部2004年嘅美國新黑色犯罪電影，由米高曼執導。主演係湯告魯斯、占美霍士。

## 演員
* 湯告魯斯 飾 Vincent
* 占美霍士 飾 Max Durocher
* Jada Pinkett Smith 飾 Annie Farrell
* 麥克雷法路 飾 Ray Fanning
* Peter Berg 飾 Richard Weidner
五家子村

**五家子村**（）係中國東北村名，可以係：
*吉林省
**吉林市蛟河嘅村，請睇《新站鎮》
**四平梨樹嘅村，請睇《林海鎮》
**長春德惠嘅村，請睇《達家溝鎮》
*黑龍江齊齊哈爾富裕嘅村，請睇《友誼達斡爾族滿族柯爾克孜族鄉》，呢度保存有富裕柯爾克孜話，因而出名
黑客特攻

《**黑客特攻**》（***Blackhat***）係一部2015年嘅美國動作科技驚悚電影，由米高曼執導。主演係基斯咸士禾夫、湯唯。

## 演員
* 基斯咸士禾夫 飾 Nicholas Hathaway
* 王力宏 飾 P.L.A. Captain Chen Dawai
* Viola Davis 飾 FBI特別探員Carol Barrett
* 湯唯 飾 Chen Lien
前准將官邸

**前准將官邸**（**Ex-Commodore's House**），又叫**前海軍司令官邸**，係香港一座歷史建築物，喺香港島中環寶雲道5號，附近係馬己仙峽道，而家係「母親的抉擇」嘅辦公大樓，喺1985年被列為二級歷史建築，2009年12月18號改評為香港一級歷史建築。

## 史
呢座建築喺1914年起，原本係香港置地嘅秘書住所，嗰時名叫**Iddesleigh**。1941年日本佔領香港之後，呢座建築物被日本海軍佔用咗做海軍司令官邸。香港重光之後，呢座建築物被英國皇家海軍佔用，並喺1952年分配畀海軍准將，因此被叫做**准將官邸**。1979年，呢座建築物移交畀香港政府。1990年，呢座建築就撥畀慈善團體母親的抉擇做嬰兒護理部同住宿特殊幼兒中心之用。

## 特色
三層高嘅建築物用新古典主義風格起成，科林斯柱、弓型拱、刻有豐富裝飾嘅屋簷同內部華麗嘅裝潢，顯示出建築物擁有人嘅崇高社經地位。建築物正立面頂部嘅華麗三角牆就反映出受到巴洛克建築風格嘅影響。
長洲未來

**長洲未來**（；；；）係美籍日裔嘅女子花式溜冰運動員，參加過2010年同2018年兩屆冬季奧林匹克運動會。

## 出面網頁

* 
* icenetwork.com 關於 Mirai Nagasu 嘅頁
* teamusa.org 關於 Mirai Nagasu 嘅頁
* Biography@國際滑冰聯盟
* 
* 

類:美國運動員
類:花式溜冰運動員
類:美籍日本人
類:歸化美國公民
棚廠

**棚廠**，屋宇一種，用棚搭成，內裏寛敞。棚四面有柱，多數用木柱，頂同牆，一塊塊鋪上去。舊時會用草蓆，依家多用鐵皮。

棚廠搭來有唔同途，如遮陰，如戲棚，如收納，如修理。

舊日棚廠用木用草，遇火易焚毁。香港跑馬地火燒馬棚，死傷無數。

英文叫matshed，又寫mat-shed况mat shed。
惇裕堂文氏宗祠

**惇裕堂文氏宗祠**喺香港新界新田蕃田村，喺大明正統九年（1444年）起，相傳係開基祖文世歌所起，係蕃田村五所文氏公祠中最早起嘅公祠，亦係文氏嘅太祖祠。喺1981年被評為香港一級歷史建築，2010年5月17號確定評級。

## 建築
宗祠係兩進式設計，內廳供奉祖先木主；中廳掛咗文天祥畫像，並供奉保衛家園嘅烈士神位。

## 用途
文氏喺宗祠裏面舉行婚禮、點燈、醮、團拜同春秋二祭等大型慶典同重要儀式。宗祠舊時係族人嘅主要書室，亦係防衛隊審判賊仔嘅地方。院裏面有一座附屬建築物用嚟開辦「惇裕幼稚園」。

## 出面網頁
*惇裕堂文氏宗祠
打波地

**打波地**（英文**Cricket Ground**），香港舊日一地，喺中環，今日遮打花園個位。西便臬署，今終審法院大樓。南便皇后大道，過馬路為操兵地，今日長江中心。北便未填海時，有英軍總船椗泊，填海後有新公司，即今日叫香港會所。

塊地原本係香港木球會個場，一八五一年所立，為打木球而設，主要草地，東北角有臨時亭，後起永久，畀打波者休息用。佢四面都有曲欄，草地時時修短。

一八九〇年四月二號，英國干諾公爵打波地立碑，中環填海奠基。碑在西北角。一九〇〇年代，西南角起多個亭。一九二三年，建兩層高會所。一九三六年，打波地兼做草地滾球。

一九四一年香港淪陷，打波地停開，日軍用來做弔陣亡者場地。

一九五〇年代，又做埋擊球。一九七五年起地下鐵路，香港木球會搬去黃坭涌峽，打波地變建築地盤。一九七八年，改成遮打花園。

## 註
吳一里

**吳一里**（粵拼：，，）係香港女高山滑雪運動員，2017年12月攞到參加2018年冬季奧林匹克運動會嘅資格，成為首位攞到奧林匹克運動會高山滑雪參賽資格嘅香港運動員。

## 早年生活
吳一里2001年10月8號喺香港出世，老頭係香港人吳家賢，老母係英國裔香港人Ashley，姑姐係香港前賽艇同游水運動員，參加過1984年（游水）、1988年（游水）同埋2000年（賽艇）夏季奧林匹克運動會。吳一里細個跟老頭老母搬到加拿大卑詩省惠斯勒住。3歲開始喺惠斯勒山滑雪俱樂部（Whistler Mountain Ski Club）學滑雪，其後跟老頭老母返香港住徂幾年，跟住再返加拿大住。吳一里因為好想兼顧滑雪同學業，13歲去徂美國佛蒙特州嘅寄宿學校讀，喺嗰處跟住瑞士國家隊前教練丹尼爾·科赫（Daniel Koch）學滑雪3年。

## 國際滑雪總會賽事
2017年11月，吳一里首次參加國際滑雪總會（FIS）搞嘅賽事，喺舉行嘅女子組同埋小迴轉賽事攞到第13名同第28名。跟住喺美國週日河渡假村（Sunday River Resort）嘅賽事小迴轉項目最佳成績係第16名，大迴轉就係第42名。2018年1月，吳一里喺嘅賽事大迴轉同埋超級大迴轉賽事名列第22。

## 2018年冬季奧林匹克運動會
吳一里喺2017年12月達到奧林匹克運動會高山滑雪賽事嘅B標成績，攞到2018年冬季奧林匹克運動會嘅參賽資格，係香港頭一名攞到奧運會高山滑雪參賽資格嘅運動員。喺開幕典禮吳一里亦做埋香港代表團嘅揸旗手。佢參加嘅項目係女子組同埋小迴轉，大迴轉賽事以第56名完成，小迴轉賽事就完成唔到。

## 參考資料

類:滑雪
類:香港女運動員
類:加拿大人
一里
五家子

**五家子**（）可以係：
*五家子村，多處
*五家子城址，全國重點文物，喺吉林公主嶺八屋
*五家子遺址，全國重點文物，喺吉林長春雙陽區嘅山河
*五家子事件，日本同蘇聯國境紛爭嘅衝突事件
馬棚先難友紀念碑

**馬棚先難友紀念碑**或叫**馬場先難友紀念碑**（）喺香港銅鑼灣掃桿埔香港大球場後山山麓嘅咖啡園墳場「戊午馬棚遇難中西士女公墓」裏面，係東華醫院為紀念1918年跑馬地馬場大火遇難者而起。紀念碑喺2010年1月21號得到確認為一級歷史建築。2015年10月23號，政府宣佈將紀念碑評為法定古蹟並喺同日刊憲。

## 史
早年嘅跑馬地馬場，畀唔係英國人嘅馬迷觀賞賽馬嘅看台，係用竹木搭成嘅「馬棚」，1918年2月26號係香港賽馬「週年大賽」嘅第二日，馬棚迫滿咗觀眾，結果不勝負荷喺下晝三點幾倒冧，馬棚下面嘅熟食檔俾冧落嚟嘅棚架打翻，煮食爐火燒着咗木棚，引起火警，風乘火勢一發不可收拾，唔少人因為走避不及而被燒死，造成600幾人死亡，成為香港歷史上死傷最嚴重嘅災難之一。

東華醫院喺火災之後派人去救援同執拾殘骸，主席唐溢川帶領去起公墓作為安葬遇難死者嘅永遠墳場，得到香港政府撥出掃桿埔加路連山山麓嘅土地，喺1922年8月正式動工，所有死者全數安葬喺咖啡園墳場裏面嘅「戊午馬棚遇難中西士女公墓」，並起咗馬棚先難友紀念碑做紀念。1993年墳場進行大型翻新工程，係由香港賽馬會捐出相關工程費用。

## 建築
公墓葬咗中、西人士，因此設計亦混合咗中、西建築方式同裝飾元素，紀念碑用咗三間四柱嘅中式牌樓形式起，牌樓上面寫有「福、祿、壽」三個字，正中間係刻有「中西士女之墓」嘅碑石，並列出死難者個名，兩邊設置有中、英文嘅碑記，門樓柱上有一對聯：「旅夢安歸驚斷離魂餘劫燼，馬蹄何處嘶殘芳草賸燒痕」。


File:Hong Kong Race Course Fire Memorial.jpg
File:Hong Kong Race Course Memorial.jpg
File:A closeup of a plaque at the Hong Kong Race Course Fire Memorial.jpg
File:Hong Kong Race Course Fire Memorial (general view).jpg
File:A closeup of a plaque describing the history of the Race Course Fire Memorial in Hong Kong.jpg
File:A closeup with names at the Race Course Fire Memorial in Hong Kong.jpg


## 參考

## 出面網頁
＊［http://isletforum.com/forum.php?mod=viewthread&tid=12351 馬棚先難友紀念碑]
三上悠亞

**三上悠亞**（；；）係日本鹹片女星，愛知縣名古屋人，2015年6月出道。

## 出面網頁
*
*
*
*
*
閃避球

**閃避球**（**Dodgeball**）係種球類運動，基本玩法係有兩隊玩家，要閃避對手用個波掟自己，如果個波掂到自己而接唔住就要出局。
鳳池村天后宮

**鳳池村天后宮**座落喺香港新界元朗區屏山鳳池村，附近係朗屏邨，主要供奉天后娘娘。喺1994年被評為一級歷史建築，並喺2010年2月4號得到確認評級。附近嘅媽廟路同媽橫路都用天后宮命名，可見廟宇喺元朗嘅地位舉足輕重。

## 史
鳳池村天后宮估計喺清朝康熙年間起，根據廟裏面存有康熙二十三年（1684年）鑄造嘅銅鐘，得知間廟喺嗰年或者更早之前起。天后宮喺光緒三十四年（1908年）重修過。

## 建築
天后宮係傳統兩進一院三開間用青磚砌成嘅建築，正面成凹斗式，花崗石嘅門框，廟額頂寫住「天后宮」，院落封閉成香亭，屋頂正脊有博古嘅尾部。

## 祭儀同節慶
鳳池村村民時常都會到天后宮慶祝點燈同天后誕等節日。

## 參考

## 出面網頁
* 古物古蹟辦事處香港傳統中式建築資訊系統：天后廟(鳳池村)
珠峰浩劫

《**珠峰浩劫**》（***Everest***）係一部2015年嘅傳記冒險電影，由巴塔薩科馬哥執導，改編嘅2000年回憶錄《*Left for Dead: My Journey Home from Everest*》。主演係積遜格爾、佐斯布連、John Hawkes、羅冰活麗、森禾霍頓、姬拉麗莉、積佳蘭賀。故事根據嘅真事。

## 演員
* 積遜格爾 飾 
* 積佳蘭賀 飾 
* 佐斯布連 飾 
* 羅冰活麗 飾 Peach Weathers
* John Hawkes 飾 Doug Hansen
* 森禾霍頓 飾 Guy Cotter
* 姬拉麗莉 飾 Jan Arnold
妙想天開

《**妙想天開**》（***Brazil***）係一部1985年英美合拍嘅反烏托邦科幻電影，由泰利基咸執導。主演係Jonathan Pryce、羅拔迪尼路、Kim Greist。

## 演員
* Jonathan Pryce 飾 Sam Lowry
* Kim Greist 飾 Jill Layton
* 羅拔迪尼路 飾 Archibald "Harry" Tuttle
* Katherine Helmond 飾 Mrs. Ida Lowry
* Ian Holm 飾 Mr. Kurtzmann
述卿書室古門樓

**述卿書室古門樓**喺香港元朗屏山塘坊村，喺1874年（清同治十三年）起，係屏山文物徑嘅文物之一。

述卿書室由鄧均石起，係為咗紀念佢阿爸鄧述卿。述卿書室係鄧氏族人讀書嘅地方，用以培養鄧族子弟考取功名，成功登科。述卿書室喺1977年拆咗，而家只剩低門樓同匾額，門樓後面係住宅。喺1981年被評為香港一級歷史建築，2009年12月18號確定評級。

## 出面網頁
*香港地方 — 述卿書室門樓
*述卿書室古門樓
慎德居

**慎德居**又叫**大梁屋**，座落喺香港新界元朗區十八鄉崇正新村，係客籍印尼華僑梁幹臣起嘅別墅。喺2009年12月18號獲確定係一級歷史建築。

## 史同建築
梁幹臣原籍廣東梅縣西陽河北鄉大和里，喺1930年買入嘅屋地，喺1934年請咗蕉嶺縣47個泥水師父，用咗兩年幾嘅時間，出咗2萬港元起成。慎德居樓高兩層，佔地千幾平方米，裏面有32個大型房間，外墻用石灰溝水泥起成，大宅正面飾有雕花簷板同壁畫，大門嘅對聯「慎言是則 德行為先」，勉勵後人慎言同培養高尚品德，慎德居係十八鄉唯一重存在嘅墨西哥風格客家大屋。

## 用途
梁幹臣1957年喺慎德居辦學，提供教育畀村民子弟，直至到1960年附近嘅崇正新村小學落成後停辦。慎德居到今日仍然係村民經常聚集嘅地點。

## 參考

## 出面網頁
*慎德居
失戀自作業

《**失戀自作業**》（***Silver Linings Playbook***）係一部2012年嘅美國浪漫喜劇電影，由大衛奧羅素執導，改編嘅小說《**》。主演係畢列谷巴、珍妮花羅倫絲、羅拔迪尼路。

## 演員
* 畢列谷巴 飾 Patrizio "Pat" Solitano, Jr.
* 珍妮花羅倫絲 飾 Tiffany Maxwell
* 羅拔迪尼路 飾 Patrizio "Pat" Solitano, Sr.
* 積琪韋花 飾 Dolores Solitano
* Anupam Kher 飾 Dr. Cliff Patel
* Shea Whigham 飾 Jake Solitano
CIA驚天殺局

《**CIA驚天殺局**》（***The Good Shepherd***）係一部2006年嘅間諜電影，由羅拔迪尼路執導。主演係麥迪文、安祖蓮娜祖莉、羅拔迪尼路。

## 演員
* 麥迪文 飾 Edward Wilson
* 安祖蓮娜祖莉 飾 Margaret "Clover" Russell Wilson
* 羅拔迪尼路 飾 William "Bill" Sullivan
* Alec Baldwin 飾 FBI探員Samuel "Sam" Murach
* William Hurt 飾 Philip Allen
* 祖柏斯 飾 Joseph Palmi
麻辣黑幫

《**麻辣黑幫**》（***The Family***，有啲國家就叫***Malavita***同***Cosa Nostra***）係一部2013年嘅黑色幽默犯罪電影，由洛比桑執導，改編嘅法國小說《*Malavita*》（2010年英文翻譯版叫《***Badfellas***》）。主演係羅拔迪尼路、米雪菲花、湯美李鍾斯、Dianna Agron、John D'Leo。

## 演員
* 羅拔迪尼路 飾 Fred Blake / Giovanni Manzoni
* 米雪菲花 飾 Maggie Blake / Maggie Manzoni
* Dianna Agron 飾 Belle Blake / Belle Manzoni
* John D'Leo 飾 Warren Blake / Warren Manzoni
* 湯美李鍾斯 飾 Robert Stansfield
鴨脷洲洪聖廟

**鴨脷洲洪聖廟**係香港一間洪聖廟，喺香港島南部嘅鴨脷洲洪聖街9號，附近鴨脷洲市政大廈同鴨脷洲海濱長廊，現已被評為香港法定古蹟，並由華人廟宇委員會打理。

## 史
鴨脷洲洪聖廟喺清朝乾隆38年（1773年）由當地漁民夾錢起，係南區存在歷史最悠久嘅建築物。廟宇曾經喺1988年同2005年做過大型嘅維修工程。

## 建築
洪聖古廟係清代兩進三開間式嘅建築，兩進之間嘅天井起咗香亭，廟宇左右兩邊各加咗廂房，前殿嘅屋脊同天井左右兩邊走廊嘅牆上，都有造工精巧、歷史悠久嘅石灣陶塑裝飾。另外廟前面楝咗兩支20呎高劃咗龍形圖案嘅木柱，當地居民叫佢做龍柱，用嚟擋煞。

## 參考
*三古廟同列法定古蹟-東方日報

## 出面網頁
*鴨脷洲洪聖廟
雪花高離奇命案

《**雪花高離奇命案**》（***Fargo***）係一部1996年英美合拍嘅黑色幽默犯罪電影，由高安兄弟執導、監製、編劇、剪接。主演係法蘭絲麥杜雯、William H. Macy、史提夫布斯美、Peter Stormare、Harve Presnell。

## 演員
* 法蘭絲麥杜雯 飾 Marge Gunderson
* William H. Macy 飾 Jerry Lundegaard
* 史提夫布斯美 飾 Carl Showalter
* Peter Stormare 飾 Gaear Grimsrud
* Harve Presnell 飾 Wade Gustafson
東閣圍

**東閣圍**喺香港新界粉嶺龍躍頭，因為喺龍躍頭嘅東面，因為咁而得名，係龍躍頭鄧族聚居嘅圍村，係龍躍頭「五圍六村」之一。

## 史
龍躍頭鄧族由錦田鄧族分支出來，東閣圍喺明初，由鄧氏十三世祖鄧龍崗（1363－1421年）起。

## 結構
東閣圍喺加高嘅地基上面起，使到圍裏面嘅房舍免受水浸嘅威脅，房舍布局主要係四排面向西北。圍村圍牆嘅四角都起咗高樓，原本有護城河嘅環繞。圍村嘅門樓喺1953年重起，圍門對聯「吉水分流派遠　南陽綿世澤　龍山毓季安居　東閣掁家聲」。門樓裏面放咗四座紅粉石柱礎同兩塊方形嘅大麻石，相傳係同期一間廟宇嘅遺物。

## 參考
* 《新界宗族文化之旅》，嚴瑞源編著，萬里書店，ISBN 962-14-2936-6

## 出面網頁
* 古物古蹟辦事處：東閣圍
非常戇男離奇失婚

《**非常戇男離奇失婚**》（***A Serious Man***）係一部2009年嘅黑色喜劇電影，由高安兄弟執導、編劇、監製、剪接。主演係米高舒伯。

## 演員
* 米高舒伯 飾 Lawrence "Larry" Gopnik
* Richard Kind 飾 Arthur Gopnik
* Sari Lennick 飾 Judith Gopnik
* Fred Melamed 飾 Sy Ableman
* Aaron Wolff 飾 Danny Gopnik
舍莉杜華

**舍莉杜華**（；；）係美國嘅女演員兼監製、歌手同作家，德薩斯州侯斯頓人。1970年出道，2002年正式退出娛樂界。

## 出面網頁
*
香港二級歷史建築

**香港二級歷史建築**（）係香港古物古蹟辦事處評級嘅香港歷史建築嘅第二個級別，呢個級別嘅建築物，具有特別價值而需要有選擇噉將佢保存。

## 睇埋
*香港一級歷史建築
*香港三級歷史建築
*香港法定古蹟

## 參考
槍狂帝國

《**槍狂帝國**》（***Miss Sloane***）係一部2016年嘅政治驚悚電影，由John Madden執導。主演係謝茜嘉謝西婷、Mark Strong、Gugu Mbatha-Raw、米高舒伯。

## 演員
* 謝茜嘉謝西婷 飾 Elizabeth Sloane
* Mark Strong 飾 Rodolfo Schmidt
* Gugu Mbatha-Raw 飾 Esme Manucharian
* Alison Pill 飾 Jane Molloy
* 米高舒伯 飾 Pat Connors
情迷藍茉莉

《**情迷藍茉莉**》（***Blue Jasmine***）係一部2013年嘅美國黑色幽默電影，由活地亞倫執導。主演係姬蒂白蘭芝。

## 演員
* 姬蒂白蘭芝 飾 Jeanette "Jasmine" Francis
* 莎莉賀堅絲 飾 Ginger
* Alec Baldwin 飾 Hal Francis
* Louis C.K. 飾 Al Munsinger
* Bobby Cannavale 飾 Chili
* 米高舒伯 飾 Dr. Flicker
舊英軍醫院

**舊英軍醫院**（）係香港舊時一間軍事醫院，喺香港島半山區波老道10號近寶雲道一帶，係駐港英軍同皇家香港警務處特別任務連提供醫療服務。而家舊英軍醫院被評為香港一級歷史建築。

## 歷史
舊英軍醫院級喺1903年開始起，1907年起好啟用，用以取代喺律敦治醫院現址嘅原有英軍醫院，舊英軍醫院由主樓同附屬建築物組成。1941年香港保衛戰期間，舊英軍醫院受到日本皇軍多次空襲，喺香港日治時期仍然用作醫院使用，香港重光之後仍繼續畀駐港英軍使用。1967年，喺京士柏嘅新英軍醫院落成，原址就改做香港英童學校嘅新校址。1979年，香港英童學校搬出，該處改做政府辦事處，先後俾多個香港政府部門使用，直至到1988年為止。1990年起，香港政府先後以特惠嘅租金將嗰處租畀唔同嘅非牟利機構，而家地下由中英劇團同Carmel School of Hong Kong租用，上層就由香港猶太教國際學校租用。

## 相

File:Old British Military Hospital, Gatehouse& Gate Pillars.JPG|門樓
File:Bowen hopital 1925.jpg|1925年嘅英軍醫院
File:Old British Military Hospital, Main Block mid 2012.JPG|Carmel School of Hong Kong 入口
File:HK Mid-levels 波老道 10 Borrett Road corridor June-2011.jpg|地下長廊
File:Old British Military Hospital, Annex Block 2012.JPG|附屬建築物


## 出面網頁
*中英劇團-參觀中英
陰點鬼情人

《**陰點鬼情人**》（***Jennifer's Body***）係一部2009年嘅超自然恐怖黑色幽默電影，由Karyn Kusama執導。主演係美瑾霍絲、雅曼達施菲、Johnny Simmons、Adam Brody。

## 演員
* 美瑾霍絲 飾 Jennifer Check
* 雅曼達施菲 飾 Anita "Needy" Lesnicki
* Johnny Simmons 飾 Chip Dove
* Adam Brody 飾 Nikolai
* J.K.西蒙斯 飾 Mr. Wroblewski
* 基斯柏特 飾 Roman Duda
觸不到的她

《**觸不到的她**》（***Her***）係一部2013年嘅愛情科幻電影，由Spike Jonze執導。主演係Joaquin Phoenix、施嘉莉祖安遜。

## 演員
* Joaquin Phoenix 飾 Theodore Twombly
* 施嘉莉祖安遜 飾 Samantha（聲演）
* 愛美雅當絲 飾 Amy
* 朗妮瑪娜 飾 Catherine Klausen
* 奧莉菲亞維特 飾 Blind Date
* 基斯柏特 飾 Paul
赤柱炮台

**赤柱炮台**（），喺香港赤柱半島嘅南端。喺1936年開始起，到1937年7月起好砲台後，東海岸射擊指揮部亦由魔鬼山搬過去，赤柱炮台裝有3支9.2吋大炮，大炮嚟自摩星嶺砲台同歌賦砲台。

香港主權移交後，赤柱炮台被評級為香港一級歷史建築。

## 史
1930年代尾，英國殖民地政府重視喺香港嘅利益，為咗加強防衞香港島，因此喺島嘅南面海岸線起咗多個炮台，包括舂坎角炮台、黃麻角炮台同赤柱炮台等。起赤柱炮台期間，因為炮台原址同附近一帶都有村民居住，政府喺赤柱大街起咗8間平房嚟安置居民，即而家嘅八間屋。  

喺香港保衛戰中，赤柱炮台嘅皇家炮兵團第8重炮兵營同守軍曾經大顯神威，令到侵略香港嘅日本皇軍死傷慘重。1941年12月25號，香港總督楊慕琦下令投降，但係當時赤柱嘅東旅指揮官瓦理士准將未肯定投降情報嘅真假，直至12月26號確認投降令後先投降。之後，喺3年零8個月中，炮台同大炮俾日軍佔用咗，並加以擴建同反過來嚟對付盟軍嘅反擊。

而家赤柱小炮台炮位被評為香港一級歷史建築，而第9、第17、第38同第51座就評為香港二級歷史建築。

## 現況
而家，赤柱炮台屬於中國人民解放軍駐香港部隊嘅赤柱軍營，係軍事禁區。雖然炮台嘅1號炮床重保留住，但2號同3號炮床已經改咗做赤柱衞星通訊站，有多個衞星碟形天線。

## 出面網頁
*香港保衛戰當年今日
*赤柱砲台-軍事歷史
科斯莫波利斯

**科斯莫波利斯**（英文：**Cosmopolis**），係美國華盛頓州格雷斯港縣屬下嘅一座城市，人口1,595人（2000年美國人口普查）。
李家春

**李家春**（）係中國力學家，喺上海出世，1962年喺復旦大學數學系畢業，2003年當選中國科學院院士，2007年由於喺「複雜流動和環境流體力學研究領域」上嘅貢獻，因而獲得，亦係中國科學院力學研究所嘅研究員，曾經任職科技部「九五」攀登項目「流體和空氣動力學關鍵基礎問題研究」嘅首席科學家。

## 參考

## 出面網頁
* 李家春-中国科学院大学-UCAS，中國科學院大學
* 李家春 - 中国科学院力学研究所

類:中國科學家
類:中國科學院院士
類:復旦大學舊生
家春
陳小魯

**陳小魯**（；；）係中國大陸嘅企業家，亦係陳毅個仔，山東臨沂人，祖籍四川資陽樂至縣。1969年加入中國共產黨後，做咗中國人民解放軍第39軍244團政治處主任，之後亦去過博時基金管理同埋江西長運股份做過波士。2015年初喺安邦集團做緊董事時，試過因債務而陷入輿論漩渦。

2018年2月28號晚黑，佢喺海南三亞因突發急性大面積心肌梗塞死咗，終年71歲。

## 攷
* 陳毅元帥之子陳小魯因病辭世 星島日報 （2018-03-01）
* 中共「開國元帥之子」陳小魯心肌梗塞病逝 ETtoday新聞雲 （2018-03-01）

小魯
類:山東人

類:猝死者
追擊拉登行動

《》（***Zero Dark Thirty***）係一部2012年嘅美國政治動作驚悚電影，由嘉芙蓮碧格露執導。主演係謝茜嘉謝西婷、積遜格爾、祖爾艾哲頓。

## 演員
* 謝茜嘉謝西婷 飾 Maya
* 積遜格爾 飾 Dan
* Jennifer Ehle 飾 Jessica
* Mark Strong 飾 George
* 占士簡東費尼 飾 CIA局長
* 祖爾艾哲頓 飾 Patrick
* 基斯柏特 飾 Justin
黑天鵝 (電影)

《**黑天鵝**》（；）係一部2010年嘅美國心理驚悚恐怖電影，由達倫艾朗夫斯基執導。主演係妮妲莉寶雯、雲遜卡素、米娜古妮絲、Barbara Hershey、雲露娜維達。

## 演員
* 妮妲莉寶雯 飾 Nina Sayers / The Swan Queen
* 米娜古妮絲 飾 Lily / The Black Swan
* 雲遜卡素 飾 Thomas Leroy / The Gentleman
* Barbara Hershey 飾 Erica Sayers / The Queen
* 雲露娜維達 飾 Elizabeth "Beth" MacIntyre / The Dying Swan
再見小熊心

《》（***Goodbye Christopher Robin***）係一部2017年嘅英國傳記電影，由Simon Curtis執導。主演係當勞格利遜、瑪歌羅比、Kelly Macdonald。

## 演員
* 當勞格利遜 飾 阿倫·亞歷山大·米恩
* 瑪歌羅比 飾 Daphne de Sélincourt
* Kelly Macdonald 飾 Olive
* Will Tilston 飾 年輕嘅
清暑軒

**清暑軒**喺香港元朗屏山，同覲廷書室隔籬，係屏山文物徑嘅文物之一。清暑軒由鄧氏第22代族人鄧香泉喺1870年起，同覲廷書室差唔多同時間落成，畀嚟到嘅賓客或者著名學者同教師住宿。建築物一共有兩層，原本冇名嘅，清暑軒只係底層一間房個名，但而家就用嚟做咗成座建築物嘅名。喺1990年被列為香港一級歷史建築，2010年8月31號確定評級。

清暑軒樓高兩層，呈曲尺形，由於被用作旅館，所以裝飾同排場相當華麗，木刻、壁畫、灰塑、植物、漏窗同斗拱等裝飾顯示出傳統鄧族本地仕紳華宅嘅氣派。清暑軒雖然係獨立建築，但有條通道喺第二層樓同覲廷書室相連。由於工程複雜，當時鄧族專程由廣州同佛山請咗建築師傅嚟完成工程。清暑軒喺1993年重修過，費用由香港賽馬會出錢。清暑軒係私人物業，唔開放。

重有清暑軒漏窗嘅對聯：「紅日當窗花絢錦，和風繞檻桂生香。」

軒裏面另有一重要珍物，就係清代廣東三大狀元之一嘅林召棠送畀鄧香泉嘅對聯：「守東平王格言，為善最樂。導司馬公家訓，積德當先。」意思係效法東漢劉蒼同北宋司馬光，積德行善。

## 相

File:ChingShuHin02.jpg|清暑軒所在嘅樓房
File:ChingShuHin01.jpg|樓房嘅正門
File:ChingShuHin03.jpg|樓房門簷
File:ChingShuHin11.jpg|樓房裏面嘅走廊
File:Ching Shu Hin (Hong Kong).jpg|清暑軒嘅天井牆上面用湛藍色陶瓷圖案為中心，配上兩邊一副對聯同牆角上面嘅一對金魚。
File:Kitchen, Ching Shu Hin, Ping Shan (Hong Kong).jpg|清暑軒裏面廚房嘅灶頭
File:Ching Shu Hin, Ping Shan (Hong Kong).jpg|清暑軒嘅西南面外貌


## 出面網頁
* 古蹟古物辦事處 — 清暑軒
* 覲廷書室與清暑軒-文匯報
凶靈

《**凶靈**》（***Carrie***）係一部1976年嘅美國超自然恐怖電影，由白賴仁狄龐馬執導，改編史提芬京嘅1974年英文同名小說《**》。主演係Sissy Spacek、Piper Laurie。

## 演員
* Sissy Spacek 飾 Carrie White
* Piper Laurie 飾 Margaret White
* Amy Irving 飾 Sue Snell
* William Katt 飾 Tommy Ross
* 尊特拉華達 飾 Billy Nolan
吉祥 (搞清楚)

**吉祥**（）除咗指講開嘅吉利嘅吉外，仲可以係：
*吉祥圍，廣州地名
*吉祥村，多處
*吉祥站，深圳地鐵嘅站
*吉祥路，多處
*吉祥道，廣州嘅馬路
*吉祥航空，上海嘅民營航空公司
*吉祥物，老利（）嘅象徵嘢
*吉祥草，草本植物
*吉祥鳥，遠古鳥類
*吉祥天女，印度教中嘅神，又叫吉祥天
*吉祥天，佛教嘅護法神
*吉祥獸，寓意吉祥嘅動物
*吉祥寺，多處
*吉祥語車票，一種畀人收集用嘅車飛
*吉祥圖案，表示吉利嘅圖案
*吉祥社，越南平定符吉嘅社
*吉祥面，韓國仁川江華郡嘅面
*吉祥初等學校，喺仁川江華嘅初中
*吉祥寺站，日本東京都武藏野嘅鐵路站
*吉祥寺音樂節，喺東京都武藏野吉祥寺一帶搞嘅音樂節
*吉祥事變，鄂圖曼帝國嘅事件，呢件事啓動咗帝國軍事嘅現代化
*妙吉祥菩薩，亦即文殊菩薩
吉祥村

**吉祥村**（）可以指以下地方：
*吉林省
**吉林市蛟河嘅村，請睇《新站鎮》
**通化梅河口嘅村，請睇《吉樂鄉》
*臺灣宜蘭嘅村，請睇《壯圍鄉》
清樂鄧公祠

**清樂鄧公祠**，又叫**思成堂**，喺香港新界元朗錦田水尾村裏面，係當地鄧氏四大祠堂之一，用嚟紀念錦田鄧氏第十七世祖**鄧清樂**（名廣舍），估計大概喺明朝中前期（1490年左右）起，喺1985年被評為香港一級歷史建築，2010年5月17號確定評級。

## 建築
清樂鄧公祠採用三進三間式嘅設計，係錦田鄧氏眾多祠堂之中最具規模而且面積最大嘅一間。前台起咗支柱，上面承桁樑，斗拱同橫樑上面都有精細嘅雕刻。正屋脊上除咗有一雙鰲魚擺設之外，脊上正中有青龍浮雕、左右亦有瑞獸一對。正脊同垂脊之間有一對蝙蝠，垂脊盡頭就擺放咗瑞獸朝天吼，畀人一種莊重嘅感覺。此外，祠堂裏面嘅石柱同花崗石柱礎都畧有不同，提升咗整座建築嘅多樣性。上承橫樑木柱，而大門戶裏面有一屏風，只有達官顯貴嚟到先會開啟。裏面有康熙賜嘅「旨嘗換花翎」同「欽點花翎等衛」等功名牌匾，用以展示族人喺科舉考核中嘅成就，屋頂上面有多幅色彩豐富嘅壁畫，如「八仙圖」等。

乾隆五十九年（1794年）重修一次，喺1981年同鎮銳鋗鄧公祠再一同進行修葺工程。呢次修葺雖有專家協助，提升質量較高，但劃喺正門嘅一對門神就被油去並劃上較差嘅新貌，有論者認為係一種難以彌補嘅損失。

門外大門之前有一對聯，係「南陽世澤 稅院家聲」，用嚟紀念鄧氏族人源出自商朝時嘅南陽（而家河南一帶），同埋鄧氏後人被封為稅院郡馬嘅一段歷史。

中廳裏面掛嘅「思成堂」匾額，常被指係1794年重修時，由乾隆庚子科（乾隆四十五年，1780年）進士初彭齡所寫，但喺完成「思成」二字後卻突然死咗，「堂」字就由其他人代造，造成匾上嘅文字字勢同風格唔同。但係此話似係誤傳，因初彭齡實際上喺1825年死，唔可能出現上述嘅情況。

## 添燈儀式
每年出世嘅男丁個名會登記喺「丁口冊」上面，之後先正式登入族譜。每年元宵節鄧族族人會喺清樂鄧公祠進行祠祭儀式，並替上一年出生嘅男丁「點燈」。

## 參考
* 《新界宗族文化之旅》，嚴瑞源編著，萬里機構，ISBN 962-14-2936-6

## 註




## 出面網頁
* 清樂鄧公祠
潘屋

**潘屋**係香港一座大宅，喺新界元朗凹頭，博愛醫院嘅側邊，喺1932年起。1985年被評為香港一級歷史建築，並喺2010年2月4號獲確認評級。

## 史
潘屋係香港20世紀初原籍廣東梅縣嘅客家商人潘君勉為咗紀念佢阿爸潘蔭華而起，所以當時起名叫「**蔭華廬**」。潘君勉係旅港嘉應商會始創辦人同香港南洋輸出入商會首名主席，曾經捐錢支持同盟會進行革命嘅活動同資助起博愛醫院。當時中共領導人葉劍英係潘君勉嘅好友，佢同周恩來1938年喺香港嗰時就曾經入住潘屋。此外，作家郭沫若亦喺1939年入住過潘屋。香港日治時期，潘屋曾經被日軍徵用做憲兵指揮辦公室，係元朗軍事總部。1983年，當時在任港督尤德夫人曾經入過潘屋參觀，而古物古蹟辦事處喺1985年將潘屋評為一級歷史建築。

## 建築特色
潘屋用傳統客家設計起，潘君勉由家鄉梅州請咗4個工匠嚟香港，模仿祖屋「蔭華廬」嘅佈局，屬於「兩堂兩橫」典型設計，係孫天朗師傅做指導，由潘君勉嘅第二仔潘懋賢全權監督，工程嘅材料喺廣州、佛山、汕頭等地方買入運番香港，起咗兩年先至起好。

潘屋大宅前面有一個晾曬場，之前挖咗個半圓形嘅風水池。潘屋正門上面「蔭華廬」三個字匾額，所以又叫「**蔭華公祠**」，而正門兩邊樑架之上分別雕有一對貼金嘅木獅子，而牆上面又有兩對上咗色嘅陶獅子，上下左右一共有8隻咁多，故又名叫「**獅子屋**」。屋裏面正廳正樑寫住「百子千孫」、「如意吉祥」字樣，前堂就有「富貴壽考」四字匾，其下面有桃花貼金屏風，全屋一共有16間房、6個廳堂同兩個內院。

File:HK_AuTau_PunUk_Inscribedboard.JPG|「蔭華廬」匾額
File:HK_AuTau_PunUk_WoodenLions.JPG|樑架上嘅貼金木獅子
File:HK_AuTau_PunUk_PotteryLions.JPG|牆上嘅著色陶獅子


## 近年發展
1980年代初博愛醫院計劃進行擴建工程，用以應付元朗新市鎮嘅醫療需求。工程曾經計劃拆咗潘屋，但最後得以保留。1990年代，中共全國政協常委徐展堂家族買入潘屋同相連土地，曾喺1996年計劃發展私人住宅，但到最後取消咗。到咗2010年，徐展堂家族向城市規劃委員會申請喺潘屋旁邊空地起五層高嘅私人骨灰龕場，引起附近居民嘅反對。

## 參考

## 出面網頁
* 潘屋村舊豪宅 獅子屋近荒廢-香港文滙報
* 人民網：葉劍英和同鄉潘君勉在香港合影
國家醫院

**國家醫院**（**Government Civil Hospital**），香港舊日一間醫院，今日部份屋宇屬西營盤賽馬會分科診所，為歷史建築。醫院香港政府開，喺西營盤雀仔橋。舊時隔皇后大道，對住高陞戲院。醫院治理皇家人，即係公務員，其他病者亦可以就診，有商人，有自備藥資，有巡理府送來就醫，亦有窮民。醫院亦設驗屍。今日西營盤賽馬會分科診所，仍有人叫佢國家醫院。

最初國家醫院，並唔喺現址。1849年，只算兩層高屋仔。由於起得差，維修唔好，1874年打風打散咗。咁政府借歐洲酒店（Hotel d'Europe）做醫院，喺荷李活道，巡理府側。巡理府即中區差館。新址1874年11月13號開張。無幾年，1878年12月25號，又畀火燒毁。咁就要搬去性病醫院（Lock Hospital），即係現址。1879年，重建好性病醫院，就變成國家醫院。初頭唐人唔睇國家醫院，話就話唐人只睇中醫，唔睇西醫，實際上太貴，多數唐人都畀唔起。

國家醫院係主要政府醫院，直至1937年，瑪麗醫院開張，先至取代國家醫院。原址變成西營盤醫院，治傳染病。之後原址嘅建築物分期重建，1955年起咗贊育醫院、1960年起咗西營盤賽馬會分科診所，1980年起咗菲臘牙科診所。

## 註
Wright StreetDeck

**Wright StreetDeck**係一款由英國北愛爾蘭Wright Group造嘅低地台雙層巴士，2014年亮相。

## 設計
StreetDeck係一款完整嘅巴士產品，底盤係Wright自己生產，有別於上一代嘅Gemini 2採用由VDL出嘅DB300底盤模組。佢用平治OM934歐盟六型引擎，打直擺喺引擎室偏左位置，同Gemini 2嘅橫置引擎設計唔同。波箱係Voith DIWA 854.6或者ZF EcoLife。2017年，Wright出咗加長尾輪跨兼改配平治OM936歐盟六型引擎嘅StreetDeck。

車身方面，StreetDeck樣辦車係用過往Gemini 2系列比較渾圓嘅車身設計。喺2014年嘅Euro Bus Expo，Wright展出咗一架用方角形車身設計嘅StreetDeck，呢個亦成為量產型StreetDeck嘅一個標準。

2016年11月，一架行氫氣嘅StreetDeck喺倫敦亮相，後來命名為**StreetDeck FCEV**。採用並聯式混能驅動系統嘅**StreetDeck HEV**喺2018年出現。

2021年6月，Wright推出以電池驅動嘅**StreetDeck Electroliner**，同時StreetDeck FCEV改叫**StreetDeck Hydroliner**，而柴油版就叫**StreetDeck Ultroliner**。

喺2016年亮相嘅Wright StreetAir EV DF全電動單層巴士嘅底盤亦係由StreetDeck發展而成。

## 英國本土
首先引入量產型StreetDeck嘅係Go-Ahead屬下嘅Brighton & Hove，佢頭批共24架巴士喺2015年投入服務。

截至2017年底，有大概300架StreetDeck喺英國行駛，主要由Go-Ahead同埋第一集團屬下嘅巴士公司採用。

## 出口市場
墨西哥蒙特雷2017年初喺Ecovía巴士服務試過一架StreetDeck樣辦車之後，就訂咗5架StreetDeck，同年11月加入Ecovía。呢啲巴士都係右軑，有別於當地慣用嘅左軑車。

2018年初，有一架髹咗九龍巴士車隊色彩嘅StreetDeck巴士運到香港，架車有冷氣機，同埋改用容量同馬力大啲嘅平治OM936引擎。過咗年幾之後，架車喺2019年9月12號攞牌，但只係行咗一個月，隨後喺2020年2月運走咗。九龍巴士喺2019年曾經訂過50架StreetDeck，但後來取消咗，訂單之中已經生產嘅5架巴士改咗賣畀陽光巴士，並喺2021年開始投入服務。

2019年，有一架StreetDeck喺智利聖地亞哥試行。佢同樣係有冷氣機同埋配平治OM936引擎。

同樣喺2019年，有3架StreetDeck HEV喺愛爾蘭都柏林作試驗行駛。

## 參考

## 出面網頁

*官方產品介紹
舊水務署抽水站

**舊水務署抽水站**（英文**The Former Pumping Station of Water Supplies Department**），香港舊時一抽水站，**油蔴地抽水站**，當中留底古蹟，係**前水務署抽水站工程師寫字樓**，一般叫**紅磚屋**。間屋喺九龍油蔴地上海街三四四號。抽水站一八九五年落成，屬九龍最早期供水設施一部份，當時未叫上海街，而叫舊名差館街，落成喺海邊。二〇〇九年十二月十八號，香港古物古蹟辦事處評定爲一級歷史建築物。舊日側邊窩打老道，有明渠，替代原本涌流，抽水站亦因此而來。一九〇六年九龍水塘落成，抽水站廢，改用途。原本有三間屋，依家只淨低上海街嘅寫字樓。

古蹟冠名水務署，實則水務署一九六五年先成立。泵房當時歸工務司署。而泵房停過太耐，已無人知道原名，大家長時期叫佢做紅磚屋。

## 歷史

一八九〇年五月十四號，曾有報告，研究九龍供水，鑿井引水落地層，同埋旱季抽水實驗。一八九二年六月三十號，種種實驗後，工務司署出另一份報告，建議四個山谷地，鑿井引水流落地層，經水管流入抽水站，再用抽水機抽上山，以及起水管供應水去旺角嘴、油蔴地、尖沙嘴同紅磡。抽水站地點設在新填地，同時建窩打老道同明渠。附近山上起咗有蓋配水庫。一八九五年，抽水站落成，為屋宇三間，一為泵房煲水房，一為工場，技工宿舍以及煙通，一為寫字樓兼工程師宿舍。水泵來自英國，燒煤供蒸氣推動，一八九五年十二月二十四號開始運行。

北面一間，泵房煲水房，一層高。中間一間，兩層高，下為工場，上為技工宿舍。南面一間，兩層高，下為寫字樓同士多房，上為工程師宿舍，用紅磚砌成，又叫做**紅磚屋**。建築用殖民地新古典主義設計，並揉合藝術與工藝美術運動嘅風格。此外，另有廚房同廁所。煙通高五十呎。

過差館街，有個清水池，供泵房供水同煲水之用。

一九〇六年十二月二十四號，九龍水塘落成，新供水唔使用泵房。一九一一年，泵房停用。一九一二年，煙通拆。

二十世紀，一十年代同二十代年，泵房煲水房變油蔴地郵政局，工場變危險品倉庫，而寫字樓兼工程師宿舍，變成淨潔局。

一九一五年，油蔴地郵政局開張。二戰前後，郵政局牆外，雲南里一邊，擺咗三十七檔寫信佬，直到識字率大增後消亡。一九六七年郵政局搬去九龍中央郵政局，丟空兩年，一九六九年拆咗，起咗公廁。同時工場亦拆，改為垃圾收集站。

淨低寫字樓兼工程師宿舍，淨潔局之後，又做過小販牌照部以及油蔴地街坊福利會。一九八九年後交畀救世軍，做露宿者之家，當時露宿者，好多癮君子，針筒亂拋出外，差人會來掃場。到一九九九年，搬去對面上海街三四五號A。紅磚屋喺土地發展公司「窩打老道／雲南里」重建項目範圍內，等拆。

二〇〇〇年，香港市區重建局同新鴻基地產諗住拆咗紅磚屋，紅磚屋似古蹟，主張保護文物嘅人士反對。當時佢史上有幾重要，並不為人所知。後來有區內人士奇怪紅磚屋來歷，並加以調查，得知抽水站來歷。古蹟古物辦事處，評定為一級歷史建築，得以保留。不過廚房、部份磚牆連同雲南里舊樓，已偷偷拆咗。變成今日零零丁丁一棟，同少許圍牆。

最後，雲南里舊樓建成私人住宅，名窩打老道8號，有三十六層高。保留紅磚屋之故，唔起部分低層單位，改用長柱支撐樓身。  

二〇〇六年，政府經過多年時間，最後決定花費八千萬港圓，紅磚屋同鄰近嘅油麻地戲院，改成傳統曲藝表演中心，設座位三百幾個，整項工程二〇一一年至二〇一二完工。

二〇一二年十二月到二〇一三年三月，有關單位舉辦導賞團，畀公眾穿梭油麻地戲院同油麻地抽水站宿舍。

二〇一六年十月，紅磚屋成為油麻地戲院嘅寫字樓、表演排練空間，兼做舖仔，賣有大戲紀念品。


File:RedBrickHouse_Front.jpg|紅磚屋正面
File:RedBrickHouse_Right.jpg|紅磚屋右面
File:RedBrickHouse_Introduction.jpg|紅磚屋介紹
File:Model of the former pump station of the Water Supplies Department in Yau Ma Tei (Hong Kong).jpg|油麻地舊水務處抽水站模型。未上色嘅部分為已拆咗嘅機房、工作室同煙囪（香港文物探知館展品）


## 參考

## 出面網頁
* 香港地方：建設及建築物：歷史建築（三）九龍
* 油蔴地抽水站宿舍

類:香港供水
永曜北小學

**永曜北小學**（）係廣州嘅小學，1947年創辦，位置喺越秀區越秀南路永曜北街70號。

## 名
佢原先叫做「迪智學校」。中共統治廣州之後無耐，改做「市二十九小學」。後來又改名叫做「永曜北小學」。

## 史
學校喺1947年創立。2004年，同廣州市東山區嘅白雲路小學合併咗，成為東山區一級學校。兩間學校合併之後，喺新起好嘅教學樓上堂。2005年1月，評咗佢係廣州市一級學校。

## 校園
學校原來係間麻雀學校，淨係得一棟五層高嘅教學樓。「東山區教育綜合改造工程」幫佢新起一棟六層高嘅教學樓、一個籃球場同埋一條塑膠跑道，並且重新裝修過棟舊樓。工程結束之後，學校佔地面積達到4793平方米，建築面積達到5620平方米，按照24個班嘅標準配備班房，另外配咗16間唔同科目專用嘅班房。活動操場有4200平方米，配咗條80米嘅跑道，仲有一個標準籃球場 2012年，2號樓做咗加固工程。

## 學校傳統

### 校訓

### 校歌
《永曜北之歌》

## 相

File:Yong Yao Bei Primary School Block One.jpg|1號樓
File:Yong Yao Bei Primary School Block Two.jpg|2號樓
File:Yong Yao Bei Primary School Block One and Basketball Court 01.jpg|籃球場同跑道
File:Campus Map of Yong Yao Bei Primary School.jpg|場地分佈圖


## 參考
美國國防部

**美國國防部**（**United States Department of Defense**）係美國聯邦政府部門，負責國防事務，管陸軍、海軍、空軍，總部喺五角大樓。
五角大樓

**五角大樓**（**The Pentagon**）係美國國防部總部大樓，喺首都華盛頓特區西南面嘅維珍尼亞州阿靈頓縣，1943年起好，外形係個五角形。
驚慄大師：希治閣

《**驚慄大師：希治閣**》（***Hitchcock***）係一部2012年嘅美國傳記電影，由Sacha Gervasi執導，改編嘅非虛構書籍《**》。主演係安東尼鶴堅斯、海倫美蘭。

## 演員
* 安東尼鶴堅斯 飾 希治閣
* 海倫美蘭 飾 
* 施嘉莉祖安遜 飾 
* Danny Huston 飾 
* Toni Collette 飾 
* 米高舒伯 飾
叛諜同謀

《**叛諜同謀**》（***Body of Lies***）係一部2008年嘅美國間諜電影，由列尼史葛執導，改編嘅英文同名小說《**》。主演係里安納度狄卡比奧、羅素高爾、Mark Strong。

## 演員
* 里安納度狄卡比奧 飾 Roger Ferris
* 羅素高爾 飾 Ed Hoffman
* Mark Strong 飾 Hani Salaam
* Golshifteh Farahani 飾 Aisha
* Oscar Isaac 飾 Bassam
驅逐艦

**驅逐艦**（**destroyer**）係種軍艦，規模比起巡洋艦細，特色係比較輕巧靈活同埋多功能。
廣州滿族墳場

（）係中國廣東廣州一大型墓葬，大清乾隆年間起好，位置喺越秀區麓景路321號。

間嘢係大清乾隆年間搞嘅八旗墳場而形成。初期喺大東門蟠松嶺同駟馬崗一帶搞，後因辛亥革命爆發，令喺廣州啲滿洲人返唔到滿洲一帶，加上嗰時好多時俾國民黨同社會各界睇死而變成亂葬崗。直到1955年，廣州市人民政府喺白雲山西南角嘅麓景路近麓湖公園西北角劃咗嚿風水寶地嚟葬滿族啲仙人。

## 攷
* 清明节广州满族同胞到满族坟场扫墓 满族文化
* 广州满族坟场叹情说事

類:廣州嘅墳場
中國移動

**中國移動**（），簡稱**中移動**，係中華人民共和國嘅國有企業，亦係全國主要流動電訊服務供應商，1997年創辦。

## 睇埋
*中國移動香港

類:恒生指數成份股
中國聯通

**中國聯通**（、、），簡稱**中聯通**，係中華人民共和國嘅國有企業，亦係全國主要流動電訊服務供應商，1994年創辦，2009年重組。

中國聯通主要指**中國聯合網絡通信集團有限公司**同埋旗下嘅中國聯合網絡通信股份有限公司（上交所：600050）、中國聯合網絡通信（香港）股份有限公司、中國聯合網絡通信有限公司等子公司嘅簡稱。

中國聯通喺中國境內31個省（自治區、直轄市）同埋香港、英國等境外多個地區設有分支機構，係中國唯一一間同時喺上海、紐約、香港三地上市嘅電信企業。
逆轉棋王

《**逆轉棋王**》（***Pawn Sacrifice***）係一部2014年嘅美國傳記電影，由Edward Zwick執導。主演係杜比麥奎爾、Liev Schreiber、Lily Rabe、Peter Sarsgaard。

## 演員
* 杜比麥奎爾 飾 波比費斯查
* Liev Schreiber 飾 
* Lily Rabe 飾 
* Peter Sarsgaard 飾 
* 米高舒伯 飾 Paul Marshall
Atari Lynx

**Atari Lynx**係由美國Atari出嘅一款手提遊戲機，喺1989年9月開始賣，係全世界頭一隻有彩色液晶顯示屏嘅遊戲機，主要對手係任天堂Game Boy，但唔夠鬥。
盜海狙擊

《**盜海狙擊**》（***Captain Phillips***）係一部2013年嘅美國傳記驚悚電影，由保羅格連加斯執導，改編同嘅2010年書籍《**》。主演係湯漢斯、Barkhad Abdi。

## 演員
* 湯漢斯 飾  / "Irish"
* Barkhad Abdi 飾 
* Barkhad Abdirahman 飾 Adan Bilal
* Faysal Ahmed 飾 Nour Najee
* Mahat M. Ali 飾 Walid Elmi
* Catherine Keener 飾 Andrea Phillips
快打旋風系列

《**快打旋風系列**》（**Final Fight**）係日本嘉富康出嘅一個打鬥電子遊戲系列，1989年出頭一套作品，2006年出第六套。
終極動員令系列

《**終極動員令系列**》（**Command & Conquer**）係美國西木工作室出嘅一個即時戰略電子遊戲系列，1995年出頭一套作品，分做三個系列：泰伯倫系列、紅色警戒系列同將軍系列。
紅色警戒系列

《**紅色警戒系列**》（**Command & Conquer: Red Alert series**）係美國西木工作室出嘅終極動員令系列嘅一個即時戰略電子遊戲系列，1996年出頭一代作品，2008年出頭三代作品。
終極動員令：紅色警戒

《**終極動員令：紅色警戒**》（**Command & Conquer: Red Alert**），簡稱《**紅色警戒**》，係終極動員令紅色警戒系列嘅一隻即時戰略電子遊戲，屬第一代作品，喺Windows同PlayStation平台玩，1996年出。
## 分級
輝哥為食遊

《**輝哥為食遊**》（）係香港電視廣播有限公司嘅飲食節目，一共有四輯，頭三輯都係由前副廣播處長吳錫輝帶住女主持去食嘢，第四輯就由吳錫輝單飛每集約唔同嘉賓食嘢。

第一輯喺2018年3月3號到5月26號香港時間逢禮拜六19:30到20:00喺翡翠台播，由吳錫輝同黃山怡（糖妹）主持，去中山、潮汕、順德食傳統名菜。

第二輯（《**輝哥為食遊II**》）喺2019年7月21號到10月20號香港時間逢禮拜日23:00到23:30喺翡翠台播，由吳錫輝同林秀怡主持，去珠海、湛江、惠州、東莞、澳門食地道名菜。

第三輯（《**輝哥為食遊III**》）第1-9集喺2020年5月24號到7月19號香港時間逢禮拜日22:30到23:00喺翡翠台播，第10-11集喺10月3號到10月10號逢禮拜六22:30到23:00播，第12集喺11月28號禮拜六同一時段播，第13集喺2021年1月30號禮拜六同一時段播，由吳錫輝同李璧琦主持，喺香港食各式美食。呢輯雖然只係13集，但首播日子橫跨8個月，中間插播過唔同節目。

第四輯（《**輝哥為食遊IV**》）喺2021年5月15號到7月17號香港時間逢禮拜六23:35－00:05喺翡翠台播，第10集喺8月15號開始逢禮拜日22:30－23:00，第11-13集喺9月5號到9月26號逢禮拜日22:30－23:00，由吳錫輝主持，每集同唔同嘉賓食香港美食。

## 每集內容
### 第一輯

### 第二輯

### 第三輯

### 第四輯

## 節目調動
;第一輯
*2018年5月19號：由於播《那年花開月正圓》大結局，所以暫停播映。
;第二輯
*2019年9月1號：由於播《＃後生仔同港姐傾吓偈》，所以暫停播映。
;第四輯
*2021年6月26號：由於播《刑偵日記解離戰鬥》，所以暫停播映。
*2021年9月12號：由於播《2021香港小姐競選總決賽》，所以暫停播映。

## 出面網頁
*輝哥為食遊 - 主頁 - tvb.com
*輝哥為食遊 II - 主頁 - tvb.com
*輝哥為食遊 III - 主頁 - tvb.com
*輝哥為食遊 IV - 主頁 - tvb.com

## 電視節目變遷
康王·柏德來商業城

（），簡稱**康王商業城**，係中國廣東廣州一地下商場，1996年規劃，1997年喐手起，2001年搞掂主體工程，2003年春節間開業，位置喺荔灣區康王北路，從陳家祠站C出入口一直去到西華路口嗰邊。佢亦係華南地區規模最大同中國大陸第一個用外企出錢兼享有完整產權嘅單建人防工程。商場全長630米，闊36米，上下夾埋有2層樓，總建築面積夾埋有5公頃到。

商場喺2003年春節開業之後，期間一直由百得購接手，曾經喺商場入面搞過帶有中國、泰國、意大利、法國、澳洲同埋日本、美國等七大風情區嘅特色，但實質上冇突出呢啲功能。不過喺開業嗰5年入面，先後爆出業主猛咁投訴物管係惡霸、開發商差債務同呃神見鬼單嘢之後，2008年畀咗浙江義烏嘅商城企業兼改名做**百得購義烏國際商務城**成半年，因開發商再次爆出債務糾紛同管理層出現七國咁亂嘅醜聞之後，又再改名做**康王·柏德來商業城**。

商場原先地下2樓諗住打造火車仔嘅配套設施方便啲民眾喺陳家祠嗰邊去到西華路口，但因開發商成日同業主玩撻Q同呃鬼食豆腐而冇整到。而火車仔嘅配套設施所經過近住陳家祠嗰邊嘅大門附近，隨住2014年10月15號因地鐵嘅入場施工而改成咗嘅中途站。

## 攷

## 出面網頁
*

類:廣州嘅商場
類:荔灣區
走進大灣區

《**走進大灣區**》（）係香港電視廣播有限公司嘅時事節目，由新聞部製作，2018年2月25號至4月8號香港時間逢禮拜日19:00到19:30喺翡翠台播。内容係探索粵港澳大灣區嘅城市近年面貌，同埋大灣區規劃帶嚟嘅商機同挑戰。

## 每集內容

## 出面網頁
*走進大灣區 - 主頁 - tvb.com

## 電視節目變遷
蘇盧維亞尼高

**蘇盧維亞尼高**（）係蘇聯烏克蘭一位歌劇男高音，攞過1980年列寧獎，亦攞過蘇聯人民藝術家、烏克蘭人民藝術家嘅殊榮。
紅磚屋

**紅磚屋**，唐字，意思外面用紅磚砌成嘅屋，可以指：

*舊水務署抽水站，香港舊日抽水站，喺油蔴地。
**紅磚屋 (九龍)，抽水站古蹟工程師寫字樓，現夾埋油蔴地戲院做表演場地
*南固臺，喺香港舊住宅，灣仔山上
*錦田紅磚屋
絕世天劫

《**絕世天劫**》（***Armageddon***）係一部1998年嘅美國科幻災難電影，由米高比爾執導。主演係布斯韋利士、賓艾佛力、莉芙泰萊。

## 演員
* 布斯韋利士 飾 Harry S. Stamper
* Billy Bob Thornton 飾 Dan Truman
* 賓艾佛力 飾 A.J. Frost
* 莉芙泰萊 飾 Grace Stamper
* Will Patton 飾 Charles "Chick" Chapple
* 史提夫布斯美 飾 Rockhound
大魚奇緣

《**大魚奇緣**》（***Big Fish***）係一部2003年嘅美國奇幻喜劇電影，由添布頓執導，改編嘅1998年英文同名小說《**》。主演係伊雲麥葵格、Albert Finney、Billy Crudup。

## 演員
* Albert Finney 飾 老嘅Edward Bloom 
** 伊雲麥葵格 飾 後生嘅Edward Bloom
* Billy Crudup 飾 Will Bloom 
* 謝茜嘉蘭芝 飾 Sandra K. Bloom 
* 瑪莉安歌迪雅 飾 Joséphine Bloom
* 海倫娜寶咸卡達 飾 Jenny Hill
* 史提夫布斯美 飾 Norther Winslow
古巴共產黨

**古巴共產黨**（西班牙文：Partido Comunista de Cuba (PCC)）係社會主義國家古巴嘅唯一執政黨。1965年10月3號成立，古巴革命贏咗之後一直執政。
老撾人民革命黨

**老撾人民革命黨**，簡稱**老撾人革黨**，係社會主義國家老撾唯一嘅執政黨，1955年成立。
終極動員令：紅色警戒3

《**終極動員令：紅色警戒3**》（），簡稱《**紅色警戒3**》，係終極動員令紅色警戒系列嘅一隻即時戰略電子遊戲，屬第三代作品，喺PlayStation 3、Windows同Xbox 360平台玩，2008年出。
## 分級
終極動員令：紅色警戒2

《**終極動員令：紅色警戒2**》（），簡稱《**紅色警戒2**》，係終極動員令紅色警戒系列嘅一隻即時戰略電子遊戲，屬第二代作品，喺Windows平台玩，2000年出。
## 分級
深水埔公立醫局

**深水埔公立醫局**係香港一座醫療嘅建築，喺九龍深水埗醫局街137號，喺1930年代起，而家改咗做美沙酮診所。喺2009年12月18號被評為二級歷史建築。

## 史
深水埔公立醫局喺1911年設立，原本喺深水埗天后廟裏面，後嚟開闢醫局街亦因此而得名。1930年，醫局搬去現址嘅建築，並荷蒙當時嘅富商黃耀東出錢起，起好之後取代咗區內一間舊診所。深水埔公立醫局戰前係由深水埔街坊福利會負責打理，日間係醫療中心，夜晚就用作街坊福利會嘅議事地方。

1950年代初，唔少新移民定居深水埗，當時肺癆流行，醫局救治咗唔少病人。1950年代至1970年代，醫局晚間用作深水埔街坊福利會社區中心之用。2002年進行翻新工程之後，而家醫局已改做美沙酮診所，並改名叫「深水埗美沙酮診所」，由醫療輔助隊打理。

## 建築
深水埔公立醫局係一楝樓高兩層嘅白色建築，上面寫住「深水埔公立醫局」，「深水**埔**」係「深水**埗**」嘅舊名，係現代裝飾派藝術嘅建築風格。醫局佔地超過1,000平方米，上層係員工休息室，下層係詢問處、診療室、注射室同辦公室。

## 出面網頁
* 1,444幢歷史建築物簡要 － #572 深水埗公立醫局 
* 深水埔公立醫局
何東夫人醫局

**何東夫人醫局**喺香港上水古洞古洞路38號，古洞街市側邊，喺1932年至1933年起，並喺1934年起好啟用，為古洞、金錢村、河上鄉、馬草壟一帶嘅村民提供基本醫療服務，係其中一間最早成立嘅新界鄉村醫局，古物古蹟辦事處將何東夫人醫局評為香港二級歷史建築。醫局而家已停止咗運作。

## 史
醫局用何東第一任夫人麥秀英為名，而家入口處有「何東麥夫人醫局」嘅題字。由開幕直至1973年，醫局主要係做母嬰中心之用，亦係印度士兵嘅療養院。1948年，醫局亦增設專科病房服務畀駐守新界嘅警察。而家醫局已改為做門診服務。

## 建築
醫局係兩座中西合壁嘅單層建築物，用西式工藝風格設計再配合中式瓦屋頂，喺香港相當之少見。

## 出面網頁
* 香港歷史文物保育-活化
*  何東夫人醫局臻睦中心

類:古洞‎
光明市

**光明市**（）係南韓京畿道中西部一座城市，面積38.5平方公里，估計2017年12月31號人口338,633，人口密度每平方公里8,796。

## 沿革
* 1981年7月1號：京畿道始興郡所下邑升格為光明市，施行市制。
* 1983年2月15號：部份地區劃歸始興郡蘇萊邑。
* 1995年3月1號：部份地區劃歸首爾特別市衿川區。

## 政區
* 光明1洞(광명1동)
* 光明2洞(광명2동)
* 光明3洞(광명3동)
* 光明4洞(광명4동)
* 光明5洞(광명5동)
* 光明6洞(광명6동)
* 光明7洞(광명7동)
* 鐵山1洞(철산1동)
* 鐵山2洞(철산2동)
* 鐵山3洞(철산3동)
* 鐵山4洞(철산4동)
* 下安1洞(하안1동)
* 下安2洞(하안2동)
* 所下1洞(소하3동)
* 所下2洞(소하4동)
* 鶴溫洞(학온동)

## 旅遊業
* 光明洞窟

## 人物
* 俞璉靜：I.O.I同宇宙少女成員
* 溫流：SHINee隊長
* 鄭敬淏

## 攷

## 出面網頁

* 

類:南韓城市
奇幻摩天輪

《**奇幻摩天輪**》（***Wonder Wheel***）係一部2017年嘅美國時代劇情電影，由活地亞倫執導。主演係琦溫斯莉、Jim Belushi、Juno Temple、側田添百力。

## 演員
* 琦溫斯莉 飾 Ginny Rannell
* 側田添百力 飾 Mickey Rubin
* Juno Temple 飾 Carolina
* Jim Belushi 飾 Humpty Rannell
* Jack Gore 飾 Richie Rannell
朴鍾哲

**朴鍾哲**（；）係韓國社會運動人士，釜山人，1987年1月就讀緊漢城大學嘅佢，喺漢城南營洞對共分室俾差人用水刑逼供而死，佢嘅死令當時獨裁嘅韓國爆發六月民主運動，令韓國民主改革。

## 相關電影
*1987：逆權公民（2017年）
超人類：卓比

《**超人類：卓比**》（***Chappie***）係一部2015年嘅科幻動作電影，由尼爾保甘執導。主演係沙杜高柏、迪柏特爾、Jose Pablo Cantillo、薛歌妮韋花、曉治積曼、Watkin Tudor Jones、Yolandi Visser。

## 演員
* 沙杜高柏 飾 Chappie
* 迪柏特爾 飾 Deon Wilson
* Watkin Tudor Jones 飾 Ninja
* Yolandi Visser 飾 Yolandi
* Jose Pablo Cantillo 飾 Amerika
* 薛歌妮韋花 飾 Michelle Bradley
* 曉治積曼 飾 Vincent Moore
移魂都市

《**移魂都市**》（***Dark City***）係一部1998年美國、澳洲合拍嘅新黑色科幻電影，由Alex Proyas執導。主演係Rufus Sewell、基夫修打蘭、珍妮花康納莉、William Hurt。

## 演員
* Rufus Sewell 飾 John Murdoch
* William Hurt 飾 Inspector Frank Bumstead
* 基夫修打蘭 飾 Dr. Daniel P. Schreber
* 珍妮花康納莉 飾 Emma Murdoch / Anna
* Richard O'Brien 飾 Mr. Hand
* Ian Richardson 飾 Mr. Book
永寧圍

**永寧圍**喺香港新界粉嶺龍躍頭，喺永寧村嘅北面，係龍躍頭鄧族聚居嘅圍村，係龍躍頭「五圍六村」之一。喺1985年評為香港二級歷史建築，但喺2010年6月24號改評為香港三級歷史建築。

## 史
龍躍頭鄧族係錦田鄧族嘅分支，永寧圍相傳已有四百年嘅歷史。

## 結構
梧桐河喺永寧圍嘅西面，風水甚佳。永寧圍嘅門樓喺1744年起，用紅粉石砌成，兩邊嘅對聯係「永承吉水　寧住龍山」。因日久失修，青磚嘅圍牆已變成頹垣斷壁。圍裏面起咗三排面向東北嘅村屋，但由於隨住時代發展，圍裏面嘅傳統房屋已經無幾多剩。

## 參考
* 《新界宗族文化之旅》，嚴瑞源編著，萬里書店，ISBN 962-14-2936-6

## 出面網頁
* 古物古蹟辦事處：永寧圍
* 永寧圍古跡憂毀-東方日報
杜拜酋長國

**杜拜酋長國**係阿拉伯聯合酋長國七個酋長國中其中一個，人口最多，面積第二大，首府杜拜。
阿治曼

**阿治曼**係阿拉伯聯合酋長國城市，亦係阿治曼酋長國嘅首府，人口約莫有24萬。
阿布扎比酋長國

**阿布扎比酋長國**係阿拉伯聯合酋長國七個酋長國中其中一個，面積最大，人口第二多，首府阿布扎比（同時係阿聯酋首都）。
沙迦

**沙迦**係阿拉伯聯合酋長國第三大城市，亦係沙迦酋長國嘅首府，人口約莫有140萬。
環保4R

**環保4R（又稱環保四用／環保肆用）**係環保（環境保護）嘅口號，即係：
* **R**educe（減少使用）
* **R**euse（物盡其用）
* **R**ecycle（循環再用）
* **R**eplace（替代使用）
坪源天后古廟

**坪源天后古廟**係香港新界北區規模最大嘅一間天后廟，喺新界打鼓嶺坪輋五洲路水流坑。喺1996年評為二級歷史建築，但係喺2010年1月22日號改列為三級歷史建築。

## 歷史
坪源天后古廟喺清朝乾隆廿一年（1756年）起，曾經多次重修，最近一次喺1976年重修。

## 建築
坪源天后古廟係3開間兩嘅設計，中間天井位四邊被改做成拜殿。正殿供奉天后娘娘，左邊偏殿供奉金花夫人，右邊偏殿就供奉福德正神。此外，坪源天后古廟左右兩邊都有建築物連接，分別係昇平社義祠同坪源公所。

坪源天后古廟裏面嘅文物，包括一塊喺雍正五年（1727年）製造嘅響板，同一個乾隆廿一年（1756年）鑄嘅銅鐘。

## 出面網頁
* 坪源天后古廟
列車女賊

《**列車女賊**》（***Boxcar Bertha***）係一部1972年嘅美國浪漫犯罪電影，由馬田史高西斯執導，羅渣哥曼監製，同埋編劇，套戲鬆散改編所寫嘅《Sister of the Road》。套戲係馬田史高西斯第二部嘅長篇電影。

## 演員
*  飾演 Boxcar Bertha
* 大衛卡列甸 飾演 Big Bill Shelly
*  飾演 Rake Brown
*  飾演 Von Morton
*  飾演 Harvey Hall
*  飾演 Sartoris
*  飾演 McIver #1
* David Osterhout 飾演 McIver #2
屏山洪聖宮

**洪聖宮**座落香港元朗屏山坑尾村，近住屏廈路。由屏山鄧族所起，呢座建築喺1994年被評為香港二級歷史建築，2010年5月17號確定評級。

根據廟裏面匾額記載，廟宇可能係喺清乾隆丁亥（1767年）起，但亦有指係明代中期起。而家嘅結構喺同治五年（1866年）重修而成，到1963年時再次大事修葺。

洪聖宮係兩進一院式建築，左右係福德祠同太歲殿，中間係天井，結構簡單樸素。香港其他廟宇嘅天井多數加咗上蓋，改做香亭。但洪聖宮仍然依照原本嘅設計，有較好嘅採光同通風作用，呢樣亦係呢間廟宇嘅最大嘅特色。洪聖宮裏面存有乾隆廿九年（1764年）鑄造嘅響板，同同治五年（1866年）嘅《重修洪聖宮題名記》。

洪聖宮裏面供奉住唐代嘅廣利刺史洪熙，背景請睇洪聖廟。

**洪聖宮門聯：**
洪德巍峨靈應坑井，
聖容煥彩光照沙江。

## 相

File:HungShingTemple02.jpg|洪聖宮正門
File:HungShingTemple03.jpg|洪聖宮正門
File:HungShingTemple04.jpg|洪聖宮正門（背面）
File:HungShingTemple05.jpg|洪聖宮正廳（洪聖）
File:HungShingTemple06.jpg|洪聖宮右廳（太歲）
File:HungShingTemple07.jpg|洪聖宮左廳（福德）
File:HungShingTemple09.jpg|洪聖宮右廳聯
File:HungShingTemple08.jpg|洪聖宮左廳聯
File:Hung Shing Temple (Hong Kong).jpg|洪聖宮（左後方）前嘅坑尾村公園


## 睇埋
*洪聖廟
*屏山文物徑

## 出面網頁
*古物古蹟辦事處 — 洪聖宮
*福山堂 — 屏山洪聖宮

類:大明建築
類:大清建築
剿匪大決戰

《**剿匪大決戰**》（***Public Hero No. 1***）係一部1935年嘅美國犯罪電影，由J. Walter Ruben執導。主演係Lionel Barrymore、Jean Arthur、Chester Morris、Joseph Calleia。

## 演員

* Lionel Barrymore 飾 Dr. Josiah Glass
* Jean Arthur 飾 Maria Theresa O'Reilly
* Chester Morris 飾 Jeff Crane
* Joseph Calleia 飾 Sonny Black
* Paul Kelly 飾 Duff
* Lewis Stone 飾 Warden Alcott
* Paul Hurst 飾 Rufe Parker
* George E. Stone 飾 Butch
密探霹靂火

《**密探霹靂火**》（***The French Connection***）係一部1971年嘅美國動作驚悚電影，由執導，改編嘅1969年英文同名非虛構書《》，本書關於緝毒警探同嘅故事。主演係真赫曼、、法蘭度雷。

續集《密探霹靂火續集》喺1975年上映。

## 演員
* 真赫曼 飾演 探員（基於）
* 法蘭度雷 飾演 Alain Charnier（基於Jean Jehan）
*  飾演 探員Buddy Russo（基於）
*  飾演 Sal Boca（基於）
*  飾演 Pierre Nicoli
*  飾演 Devereaux
*  飾演 Mulderig
* Ann Rebbot 飾演 Marie Charnier
* Harold Gary 飾演 Weinstock
* Arlene Farber 飾演 Angie Boca
*  飾演 Simonson
*  飾演 La Valle
*  飾演 Klein
*  飾演 沙展
*  飾演 Pusher
甘棠

**甘棠**，詩一首，收入《詩經》，召南之下，周時之作。詩講召伯，即召公奭，同周公一齊輔政，初封在召國，東征後子孫去郾國，佢留鄗京，輔助周天子。

按《史記》燕召公世家，召公會四處視察民情，聽人訴說，處事公正。詩中講甘棠樹下，召公聽民做事，愛民。眾人思念召公，叫人唔好毁傷甘棠，唔好剪，唔好斬，唔好拗，唔好整彎。甘棠時時畀後人引用，又借來起名。

## 詩
詩好簡單，只有三句，一共二十四字。

 蔽芾甘棠，勿翦勿伐，召伯所茇。
 蔽芾甘棠，勿翦勿敗，召伯所憩。
 蔽芾甘棠，勿翦勿拜，召伯所說。

蔽芾，讀閉費，茂盛樣，樹盛遮陰，枝葉遮到好似着裙咁及膝。

甘棠，李時珍《本草綱目》叫棠梨，又叫杜梨，落葉喬木，會結梨。

## 相關成語
**甘棠之愛**，講民愛戴官。

**甘棠遺愛**，官離去後，人懷念佢愛民。

如《香港雜記》寫，「堅利德，於一千八百七十二年，至一千八百七十六年，時爲本港督憲，多善政，後人思其**遺愛**，題錢以鑄其生像，用表**甘棠之愛**，其像俯視水景，鬚眉活現。」

## 睇埋

### 人名
*何甘棠，香港富商
*巴金，中國作家，原名李堯棠，字芾甘。

### 地方
*甘棠第，何甘棠舊日所住嘅大宅。
弊傢伙！史太林死咗

《**弊傢伙！史太林死咗**》（***The Death of Stalin***）係一部2017年嘅政治諷刺電影，由Armando Iannucci執導，改編法國圖像小說《史達林之死》（La Mort de Staline）。主演係史提夫布斯美、Simon Russell Beale、Paddy Considine、Rupert Friend、積遜艾薩斯。

## 演員
* 史提夫布斯美 飾 赫魯曉夫
* Simon Russell Beale 飾 
* Paddy Considine 飾 Comrade Andreyev
* Rupert Friend 飾 
* 積遜艾薩斯 飾 格奧爾基·康斯坦丁諾維奇·朱可夫
* Michael Palin 飾 
* Andrea Riseborough 飾 
* Jeffrey Tambor 飾
恒福花園

**恒福花園**（）係香港一個私人屋苑，喺新界屯門區青山灣近三聖邨，1993年起好，有7棟住宅，提供1,502個住宅單位。

恒福花園本嚟係輕鐵三聖站上蓋物業，由九鐵公司同恒隆地產合作起嘅；樓下係三聖公共運輸交匯處同香港輕鐵三聖站，兩鐵合併後改由港鐵公司管理。
脆肉鯇

**脆肉鯇**係香港同華南一種特別嘅養殖魚。同啲養殖嘅鯇魚餵蠶豆，等魚肉嘅蛋白質同礦物質提高，噉肉質就會更加爽脆。根據香港嘅養魚專家話，平均每公斤魚肉就要餵兩公斤蠶豆。如果蠶豆餵得唔夠，啲鯇魚肉就會唔夠爽脆，而呢個亦正正係香港同華南脆肉鯇嘅分別。

按原產地來分，脆肉鯇有呢幾類：
* 香港脆肉鯇
* 華南脆肉鯇
* 長江脆肉鯇

## 參考
* 香港電台電視部節目《天下一碗》，2005年5月7日。

* 南方網：长江脆肉鲩
思德書室

**思德書室**喺香港新界北區粉嶺南圍，係新界五大家族粉嶺彭氏三間祖祠之一。思德書室喺道光26年（1846年）起，由彭氏彭步進為咗紀念佢嘅第六代祖先彭思隱所起，並且為村民提供教育。思德書室由1936年開始用做政府資助嘅粉嶺學校校址，而家書室出面仍然保留「粉嶺學校」嘅牌坊。喺1957年搬咗去隔籬新校址，改名做粉嶺公立學校。書室喺2009年12月18號被古物古蹟辦事處評為二級歷史建築。

## 結構同用途
思德書室係一間兩進式家祠兼學塾，曾經喺道光同光緒年間兩次重修，除咗祭祀祖先外，亦畀族裏面嘅子弟研習進修之用。書院規模唔大，只係得幾個課室，以前只畀姓彭嘅村民入讀，外姓者一律拒絕。上一輩嘅村民都係喺書院讀書，採用中國嘅傳統教材教學，粉嶺公立學校起好之後就搬咗過去，而原來嘅思德書室就改做教師宿舍。後來政府改例，禁止任何人喺學校範圍留宿，思德書室就唔再做學校宿舍。而家書室已經冇咗教育嘅功能，只畀族人做祭祀同舉行宴會之用。

最近一次維修喺2000年進行，工程將兩邊嘅房間屋頂改用混凝土，並將窗門改成鋁窗，破壞咗建築物嘅原本面貌。

## 參考


* 從彭氏古堡宏觀粉嶺圍之今昔
* 《新界宗族文化之旅》，嚴瑞源編著，萬里書店，ISBN：962-14-2936-6


## 睇埋
* 彭氏宗祠 (粉嶺圍)

## 出面網頁
* 思德書室-粉嶺古蹟
李察基爾

**李察基爾**（**Richard Gere**，全名**Richard Tiffany Gere**，）係一位美國演員同埋人道主義者。佢喺1970年代開始演戲，憑奧斯卡得獎歌舞電影《芝加哥》（2002年）嘅角色Billy Flynn而贏到一個金球獎。

## 出面網頁

* 
*
政務司司長公館

**政務司司長公館**，又叫**政務司司長官邸**，係香港政務司司長嘅官邸，喺香港島太平山頂白加道15號。公館喺1951年起，用來做輔政司嘅官邸，後來職銜先後改做布政司同政務司司長，建築物嘅稱呼亦隨之而改變。呢座建築已評為香港二級歷史建築。

舊域多利醫院主樓拆咗之後，喺原址起咗輔政司官邸。第一個入住官邸嘅係時任輔政司列誥爵士（John Fearns Nicoll），之後每位輔政司、布政司都有入住呢間官邸。主權移交之後就唔係個個政務司司長都有入住。喺2005年至2007年任職嘅許仕仁選擇繼續住喺佢嘅禮頓山寓所。2011年至2012年任職嘅林瑞麟，喺上任嘅時侯因為前任唐英年重未搬扯，再加上距離當屆政府任期結束只剩低9個月，而選擇唔搬入官邸。

## 參考

*1444幢歷史建築物簡要，古物古蹟辦事處
以你的名字呼喚我

《**以你的名字呼喚我**》（，***Call Me by Your Name***）係一部2017年嘅青年浪漫電影，由Luca Guadagnino執導，改編嘅2007年同名小說《》。主演係添麥菲查洛美、Armie Hammer。

## 演員
* 添麥菲查洛美 飾 Elio Perlman
* Armie Hammer 飾 Oliver
* 米高舒伯 飾 Mr. Perlman
* Amira Casar 飾 Annella Perlman
* Esther Garrel 飾 Marzia
醫局街170號

**醫局街170號**係香港九龍深水埗醫局街一楝有騎樓嘅三層唐樓住宅樓宇，喺2010年12月21號獲確認係二級歷史建築。

## 歷史同建築
醫局街170號喺1920年代起，所在地段喺新九龍裏面，地段第39號A分段餘段（The Remaining Portion of Section A of New Kowloon Inland Lot No. 39），建築物嘅業權喺1923年註冊，喺1960年以5萬港元賣咗畀姓王嘅買家。而家嘅業主孫景燊同老婆喺1977年買咗用嚟「下舖上居」，喺地下開咗「一平」（Yick Ping Factory）裝裱字畫同配製畫框相架。由於成楝大廈係孫氏擁有，將外牆油嗮全白色配以紅色「一平」嘅大字。

樓宇係20世紀初香港流行嘅敞廊式（arcade）騎樓商住混合建築物，樓高3層，2樓以上起咗有陽台，佢嘅支柱起喺行人路上面，支柱係平實而有規律嘅意大利塔司干柱式風格，並形成可以為行人遮蔭避雨嘅廊。每層樓底高達4米，上層嘅面積比下層細啲，喺樓宇後面成斜向上嘅設計，有助通風採光。

## 參考

## 出面網頁
* 深水埗戰前唐樓餘暉
* 醫局騎樓
* 古蹟
* 深水埗導賞補充資料1 - 醫局街170號 (1923)
恆峰花園

**恆峰花園**（）係香港一個私人屋苑，喺新界沙田區大圍香粉寮，1997年起好，有3棟高28層嘅住宅，提供666個住宅單位。
寶石湖路

**寶石湖路**（）係香港新界北區上水一條馬路，南面嗰邊連住粉嶺公路同粉錦公路，北面嗰邊連住馬會路，長1公里。

## 附近樓宇
*寶石湖邨（起緊）
光明

**光明**可以係：
*光明市，韓國京畿道一個市
*光明區，中國廣東深圳一個區
*光明街道，多處
秀才故居

**秀才故居**喺香港元朗屏山坑尾村64號，係屏山鄧族相傳咗六代並超過160年歷史嘅古老大屋。屏山文物徑中嘅文物多數係祠堂、書室，而秀才故居係文物徑中唯一嘅民居古蹟，並喺2010年12月10號被評為二級歷史建築。

喺科舉中考到功名嘅鄧聖軒同鄧大成住過喺呢度，大屋亦因此得名。

秀才故居已經重新裝修，恢復基本原貌，並可預約開放參觀。

## 開放時間
目前只喺星期六開放，並需要提前一星期電話預約http://www.pingshan.com/m-XiuCai.html（另可以安排公眾假期，但需要先行查詢）。

## 參考

## 出面網頁
*秀才故居/陳天權
米高彼特

**米高彼特**（**Michael Pitt**，全名**Michael Carmen Pitt**，）係一位美國演員、音樂人。他最出名嘅演出係《戲夢巴黎》（2003年）、《*Last Days*》（2005年）、《瘋殺遊戲》（2007年），同埋HBO電視劇集《酒私風雲》。

## 出面網頁

* 
* 
*
人蔘酒

**人蔘酒**（）係用人蔘浸嘅酒，補益中氣，温通血脈，大補元氣，通治諸虛。愛嚟醫老年或病後體虛，陽痿不舉，身攰冇力，食少便溏。

喺韓國一般專門賣人蔘雞湯嘅舖，食完人蔘雞湯重會每人畀一細杯人蔘酒。人蔘酒嘅人蔘味比人蔘雞湯重得多，不過酒精度數其實唔高。

人蔘酒熱飲、暖飲、凍飲都得。

## 攷

*韩国文化：韩国美食绝配 参鸡汤 +人参酒(삼계탕+인삼주)_新闻_文章资讯_韩语_跟谁学韩语官网 

類:酒
類:韓國文化
機務段 (社區)

**機務段**（）係一個廣州市嘅社區，位置喺越秀區礦泉街道。呢度冚嘭冷都係廣州鐵路局嘅鐵路工人宿舍，個名就係來自隔籬負責檢修火車頭（）嘅廣州機務段。

## 地理
機務段氹氹緙俾鐵路圍住，西邊隔籬係廣州機務段，南邊係王聖堂，東邊係瑤台。廣州機務段西邊條西灣路兩邊，而今成片起咗嘅樓盤，從東南角開始逆時針噉數，包括「越秀·財富天下」、「富力·唐寧花園」、「富力·唐寧公館」、「嶺南灣畔」、「越秀·財富公館」等等，查實呢啲地方以前係廣州水泥廠、廣州鑄管廠、廣州市市政排水公司水泥製品廠（簡稱「廣排」）。

因為機務段氹氹緙都係鐵路，加上舊陣時鐵路出邊就係水泥廠同城中村，所以交通非常之唔方便。無論去邊一邊，都要過鐵路道口，仲要行好遠，先至出到去大路。一係向西南邊兜過水泥廠先出到去西灣路，一係向東南邊經過王聖堂，或者向東邊經過瑤台先去到廣園西路。又冇巴士入去。最近嘅巴士站係「黑山」，喺西灣路口（即係而今西灣路同站西路嘅交界）。「黑山」同機務段之間要行成15分鐘以上，要過天橋同埋過鐵路道口。

所以舊時，啲人好興搭「殘疾車」或者「饅頭仔」，主要來往機務段同西灣路口或者西村之間，亦有去王聖堂或者瑤台。「殘疾車」實質係三輪摩托車，後排好闊，俾人改裝來車客，通常都會加個雨蓬仔，但係唔會有安全帶，坐嘅人亦唔會有頭盔戴。「饅頭仔」攞成個後座來車客，拆晒所有嘢，淨系擺啲木凳仔或者膠凳仔，亦係咩安全措施都冇。啲車仲要開得好快。雖然呢啲駁腳服務好牙煙，之但係，成車人一齊先畀幾蚊到十來蚊就有得搭一程，夠晒夠晒方便，又冇其它交通接駁，所以呢啲車一路都好多人搭。

2000年代中期，站西路同機務段大街條路整好咗，起咗兩條天橋飛過啲火車路，又用石屎同瀝青鋪晒成條馬路。

後來，開咗225路巴士（機務段至濱江東路）同486路小巴（機務段至西村），啲私人駁腳生意先至完全消失。而今住喺機務段啲人都仲係靠呢兩條巴士線出入。

除此之外，鐵路職工可以選擇搭火車交通車，向南可以去到廣州站，向北可以去到江村。不過交通車班次好少，每日早晚先有。

## 環境
機務段啲樓好多都好舊，又冇電梯。2010年代，成日出現水壓不足嘅問題。

廣州機務段負責檢修火車頭，所以啲火車頭出出入入，好多時會響安，噪音造成滋擾。

以前西灣路啲工廠未拆，仲有開工，西灣路、站西路、機務段大街沿路四圍都好大塵，黃黚黚，灰蒙蒙。

## 交通
* 225路巴士（機務段至濱江東路）
* 486路巴士（機務段至西村）
* 火車交通車（僅限鐵路職工，早晚各一班，列車來往廣州站與江村站之間）

## 睇埋
* 廣州市鐵四小學
* 廣州市鐵二中學
* 共和村

## 註

## 參考

## 出面網頁
*YouTube上面嘅225路巴士錄影 (機務段至濱江東路). 2015-10-01.
神風終極戰士

《**神風終極戰士**》（***The Last Airbender***）係一部2010年嘅美國冒險奇幻電影，由禮切沙也馬蘭執導，改編Nickelodeon嘅英文同名動畫系列《**》第一季。主演係Noah Ringer、Dev Patel、Nicola Peltz、Jackson Rathbone。

## 演員
* Noah Ringer 飾 Aang
* Dev Patel 飾 Prince Zuko
* Nicola Peltz 飾 Katara
* Jackson Rathbone 飾 Sokka
* Shaun Toub 飾 Uncle Iroh
* Seychelle Gabriel 飾 Princess Yue
德輔道西207號

**德輔道西207號**係香港一楝古老嘅唐樓建築，喺香港島西營盤德輔道西207號，同正街嘅交界，港島太平洋酒店對面。呢楝建築喺1921年起，已被評為香港二級歷史建築。

德輔道西207號樓高四層，外觀係20世紀初嘅唐樓建築風格，並設有洋台。呢楝建築舊時係起喺海邊，但經過多年嚟嘅填海，原址已經睇唔到海景。呢楝建築用作商業同住宅用途，喺1934年嗰時，地舖係「廣利蓆庄」，1985年就改做「勵豐釀酒」，後嚟又改做「厚生酒莊」。

## 參考
*1444 幢歷史建築物簡要，古物古蹟辦事處

## 出面網頁
* 德輔道西207號 古老唐樓-中西區
吊帶褲

**吊帶褲**（），又嗌**工人褲**（）或**工裝褲**（），係喺褲腰上邊裝咗挎膊頭嘅孭帶條褲。成日做嘢時保護啲衫唔邋遢或穿窿。

特色係長褲或短褲上邊加咗條孭帶，着時扣實孭帶就得。

## 發展史
最早嘅吊帶褲係幾時出現，家下已經無從考證。喺文學界話最先喺1776年出現，嗰時大多數奴隸攞嚟做防護工作服用。而第一次有大量吊帶褲生產嘅證據係1890年代嘅事，嗰時喺原嚟牛仔褲嘅基礎上加多個帶紐扣嘅牛仔布，之後用孭帶接埋一齊。由於佢成日喺褲上邊安嚿牛仔布響度，所以好快變成維修工嘅工作褲。

1911年，哈利大衛李整咗條吊帶褲出嚟，重喺1913年開始大量生產。隨後唔單止喺工人開始流行，而且細路同女仔都著呢種褲，但嗰時嘅吊帶褲有帶紐扣同鉤嘅版。後嚟哈利大衛李喺1927年整咗啲唔帶鉤同埋唔帶紐扣，但帶拉鏈嘅吊帶褲產品。期間吊帶褲凈得單一嘅色調，喺1960年代先至發展到好多種色同埋唔同紡織品嘅工藝。

## 品種
家下吊帶褲有兩個品種：
*上到心口或肚腩先至有吊帶
*普通西褲或牛仔褲加兩條帶
除咗以上兩種常見組合之外，重可以細分成雙吊帶同單吊帶兩種。一般嚟講，雙吊帶品種比較多，而單吊帶品種比較少見。
;雙吊帶
正反面個樣好多時混搭。其中正面有啲品種個樣有啲係嚿布到心口或到肚腩嘅½位，一般係梯形或方形；有啲係直呈兩條吊帶組成平行綫或V字。背面有啲係下邊梯形或三角形或方形，上邊V字或平行；有啲品種直呈似X、Y、H、V字或直接兩條平行線樣。大多數雙吊帶嘅吊帶褲都係左右對稱。
;單吊帶
正反面個樣好多時混搭。其中正面有啲品種個樣有啲係嚿布到心口或到肚腩嘅½位，一般係直角三角形或銳角三角形或直角梯形；有啲係直呈一條吊帶。背面有啲係下邊三角形，上邊一條斜吊帶；有啲品種直呈似人字或入字或直接一條斜杠或直線樣。單吊帶嘅吊帶褲都係左右唔對稱，吊帶有啲經過左膊頭，有啲經過右膊頭。

## 相

## 參考資料

類:褲
魔獸爭霸：戰雄崛起

《**魔獸爭霸：戰雄崛起**》（***Warcraft***）係一部2016年嘅美國動作奇幻電影，由鄧肯鍾尼斯執導，改編同名電子遊戲《魔獸爭霸系列》。主演係Travis Fimmel、Paula Patton、賓科士打、Toby Kebbell。

## 演員
* Travis Fimmel 飾 Anduin Lothar
* Paula Patton 飾 Garona Halforcen
* 賓科士打 飾 Medivh
* Dominic Cooper 飾 King Llane Wrynn
* Toby Kebbell 飾 Durotan
* Ben Schnetzer 飾 Khadgar
* 吳彥祖 飾 Gul'dan
紅海行動

《**紅海行動**》（），係一齣中華人民共和國嘅電影，佢係據2015年也門撤僑行動嘅真人真事所改編。博納影業出品，由林超賢執導，2018年上映。

張譯、海清、黃景瑜、杜江同蔣璐霞等主演；張涵予特別演出；任達華、王彥霖、王強、霍思燕同蔡潔友情客串。2018年2月16號（大年初一）喺中國大陸上映；2月18號（大年初三）喺星加坡上映；2月22號（大年初七）喺澳洲、紐西蘭、斐濟等地上映；2月23號（大年初八）喺美國、加拿大等地上映；3月1號，喺港澳出台上映；3月2號，喺英國上映。

## 參考